
За какво повече може да се мечтае? Над главата ти палми лениво полюшват 
огромните си нарязани листа, недалеч рибари извличат от лодката мрежите със сребрист 
улов. Прозрачната синъо-зелена шир на океана те мами с полъха на бриза, който носи 
мирис на водорасли. 

Даниел и Тахатунга, които играят плажен волейбол с две очарователни вахаянки, 
вероятно също не мечтаят за нищо друго. 

Тахиофонът, захвърлен върху хавлията под плажния чадър, изписуква. Върху екрана 
му е лицето на командор Вирехайнен: 

- Дел Кахори! Бъдете готови да се качите на борда на междузвезден рейдер 
„Палада-3“! Рейдерът ще кацне на Вахаите след около час. Ще престои, колкото да 
изприпкате пъргаво - много пъргаво! - по стълбичката му! 

Съобщаваш на Даниел и Тахатунга новината. 

- Едва от три дни сме тука! - развиква се Тахатунга. - Още не съм забравил 
Бурланда, където щяха да ни изгорят, удавят, анихилират, прободат с копия, с мечове, да 
ни прогорят с бластери, да ни хвърлят във вулкани... 

Даниел го спира с жест. Списъкът на приключенията ви на Бурланда може да 
продължи до идването на звездолета. 

# Приключенията на Бурланда са описани в книгата-игра „Звездите с нас!“ (1998, 
Издателска къща Плеяда) 

Какво ще им предложиш? 

Да си приготвите багажа и да отпратите към космодрума - тогава иди на 2. 

А какво друго? Приготвяйте си багажа и отивайте на 2! 

И - пъргаво! Много пъргаво! 


И. 


„Палада-3“ преодолява хиперпространството на гигантски > скокове-спирали, 
изстисквайки цялата мощност на двигателите си. Явно нещо много е припарило в щаба на 
Корпуса за звездни операции. Това личи и по угрижения тон на командор Вирехайнен, 
който ви посреща с леко кимане за „добре дошли“ и веднага минава на същността: 

- На планетата Халеопея, съюзна на Звездната република, възникна опасност от 
метеж срещу законно избрания президент. Заговорниците искат да установят военна 
диктатура. Трябва да разберете кой стои начело на заговора и да помогнете на президента 
Брен Зарубу да съхрани демократичното устройство на планетата. 

Командорът помълчава малко, сетне добавя уморено: 

- Зная, че прекъснах отпуската ви, но вие сте най- подходящи за тази задача. Нали 
затова сте Екип за ликвидиране на опасности? 

Е, щом няма кой друг... какво да се прави... 

- Имайте предвид, че заговорниците знаят за намеренията на Звездната република да 
помогне на законно избрания президент. Не е трудно да се досетят, че ще бъде изпратен 
именно Екипът за ликвидиране на опасности! - осведомява ви командорът. - Как 
предпочитате да стигнете до Халеопея? С пътнически звездолет или със „Синя звезда“? 

Ако предпочетеш маскирането като обикновени пътници - иди на 35. 

Или със суперзвездолета „Синя звезда“ - на 247. 

Бойците ти помитат метежниците. Бойни викове, стонове на ранени, уплашени 
крясъци на противниците - всичко това пронизва въздуха. 

Битката те е понесла във вихъра си. До тебе се сражават приятелите ти, смесили се с 
облечените в кожи варвари, начело на които вождът поваля враговете един след друг. 

Забелязваш, че заговорниците бързат да потънат във входовете на замъка, търсейки 
прикритие зад стените му. Това ти напомня, че целта ти тук не е толкова да печелиш 
бляскави победи, колкото да освободиш президента. 

Което тръгваш да извършиш на 95. 


4 


Даниел и Тахатунга едновременно възразяват: 

- Всеки офицер от президентската охрана ще разбере, че нападението с такава бричка 
като „Космическата ламя“ е несериозно. Ще се сетят, че някой само им отвлича 
вниманието. Затова нека крайцерът „Скат-делта“ отвлече вниманието, а ударът да нанесем 
с гемията - тогава имаме реален шанс за успех. 

Съгласяваш се с доводите им - на 221. 

Хвърляте по танковете запалителни бомби и плазмени гранати. Ядец! Пламъците и 
разтопената лава се плъзгат по броните им. без да причинят никаква вреда. Тези метални 
кибердинозаври са защитени срещу всички видове оръжия. 

Да проверим! Предложението на стария Мюрмюрош вече не ти се струва 
неподходящо. Напред - на 120. 

Подготвяте се за незабавна атака срещу замъка Хохихихо. Преценяваш силите си - 
един крайцер и една таратайкова гемия. 

Насреща ти са звездолетите от кортежа на президента, преминали в ръцете на 
метежниците - леки фрегати, крайцери и корвети, фрегатата на губернатора Франщебекер; 
вероятно скоро ще се появи и губернаторският тежък линеен кръстосвам. 

Неравни сили. 

Размисли пак - на 149. 

„Космическата ламя“ и „Скат-делта“ продължават да бомбардират двореца. Но освен 
да го разрушат и на всичкото отгоре с това да улеснят бягството на Франщебекер сред 
руините и суматохата, едва ли ще се получи друг ефект. 

Предлагаш на Даниел и Тахатунга да спрат бомбените и ракетните удари от въздуха, 
да се спуснат недалеч от двореца и да вземат десантчици. 

Десантът ще започне на 258. 

Заповядваш всички да бъдат готови за атака срещу фрегатата на губернатора 
Франщебекер. 

В този момент иззад фрегатата се появяват бързите силуети на скаери-изтребители. 
Това дава предимство на противника. 

Приемаш варианта на капитан Грунгулон - на 154. 

Приближаваш се към Лоринор и губернатора и весело се провикваш, прикрит от 
шуговската маска: 

- Ще предскажа бъдещето на любезния домакин и очарователната му гостенка! 

Губернаторът се мръщи: 

- Иаз зная бъдещето. Ще се разходя в парка с лейди Лоринор! 

- Ето, че не умеете да предсказвате, губернаторе! - провикваш се още по-весело. - 
Аз, Кламбуркино, също ще поканя на разходка красавицата! Тя, естествено, ще 
предпочете мен! 

Губернаторът, почервенял от гняв, кресва: 

- Много си позволяваш, шуте! Махни се от очите ми! 

Лоринор също те упреква: 

- Кламбуркино, не разстройвай нашия любезен домакин! 

Губернаторът пристъпва разярено към тебе. Това е извънредно непредпазливо от 
негова страна, защото за човек, изучавал всички видове ръкопашен бой в осем планетни 
системи, е съвсем лесно да използва движението му и с незабележима хватка да го накара 
да цамбурне в басейна. 

Което и правиш. 

Лоринор ахва едновременно весело и уплашено. Застанал до шия във вода, 
губернаторът процепва въздуха с разярени викове. Чува се тропотът на охраната, която 
тича насам. 

Под шутовската пелерина бластерът тежи на колана ти. Май е дошъл момент да 
го използваш - на 243. 

Предаваш заповед по тахиовръзката до „Скат-делта" и „Космическата ламя“ да 
атакуват скаеробазата. Но в отговор чуваш само задъхания трясък на бордовите лазерни 
картечници и крясъка на Гахатунга: 

- Дел Кахори, скаерите ни атакуват отвсякъде! С тези, които са излетели, ще се 
справим, но атакувайте по-скоро базата им! Попречете им да изпратят срещу нас други, 
защото ще ни стане горещо! 


Явно вече им е станало горещо. За да ги разхладите, щурмувате скаеробазата - на 
198. 

Имате намерението да продължите пътуването си със звездолета, но съобразявате, че 
както сте в група: ти, президентът, Лоринор, старият Мюрмюрош, Фуфулина и Тарталон, 
ще предизвикате подозрението на въоръжените до зъби командоси, които проверяват 
излитащите от спътника звездолети. Не е известно как ще завърши една проверка. Може и 
да минете. А може и напротив. Затова слизате на спътника - на 156. 

Връщаш се бързо в трапезарията. 

От събитията досега при пътуването ви до тази планета е ясно, че заговорниците 
имат информация за мисията ви. По-добре да не пътувате легално с губернаторския 
кръстосвач. С Даниел и Гахатунга решавате да се промъкнете незабелязано на борда му. 

Измъквате се скришом в двора на замъка, където се полюшват няколко патрулни и 
товарни екранолета. Излитате с един скоростен глайдер и пристигате на космодрума 
точно преди кортежът на губернатора да се появи със святкащи сигнални светлини и вой 
на сирени. 

Когато шлюзовете на звездолета започват да се затварят, изтичвате от прикритието 
си зад стартовите кули и се вмъквате в един от страничните люкове. 

Озовавате се в дълъг, душен проход. 

Малко след излитането се натъквате на техник от екипажа. Щом ви забелязва, той 
мигом разбива стъклото на алармения звънец, вграден в стенния панел. Звездолетът се 
оглася от пронизителен вой на аларми. 

Втурвате се към пилотската кабина и овладявате управлението на кръстосвана - 
на 42. 

Хвърляте се към командната зала и пленявате губернатора Франщебекер - на 79. 

Откривате огън по охраната на космодрума, което се оказва, че не предизвиква 
паниката, на която си разчитал. Метежниците ви посрещат със стрелба и сте принудени да 
залегнете. Продължаването на нападението е безнадеждно. Свързваш се по тахиофона със 
„Скат-делта“, където са Даниел и Тахатунга, и с „Космическата ламя“, управлявана от 
Жакор и Тарталон. Преминавате към вариант „Кротък пътник“ - на 257. 

Тъкмо се каниш да кажеш на Лоринор, че е свободна да върви по четирите посоки на 
света (ако на тази планета посоките са четири, разбира се), когато изведнъж едно дърво се 
залюлява и рухва, изтръгнато с корените. 

Изтръгнато от гигантска ръка. 

- О! - изкрещява в ужас Лоринор. - Проклетият мутант! 

Въпросната проклетия излиза на поляната, като 

пътьом съкрушава още няколко исполински дървета, явно го мързи да ги заобикаля. 
Те всъщност са му някъде до коляното. 

Великанът се привежда към вас, единственото му око по средата на челото му блести 
с кървавочервена светлина. 

- Прекрасна Лоринор! - изревава така, че ви издухва на двайсетина крачки. - Най- 
сетне си в ръцете ми и ще станеш най-доброто украшение на моя хербарий! Сега ги няма 
досадните железни мухи от замъка на баща ти с техните отвратителни нажежени искри! - 


И тръпки те побиват, защото разбираш, че той говори за изтребители-скаери и лазерните 
им оръдия. 

- Махни се, мутанте! - крещи в отговор Лоринор. - Не ме пипай, защото баща ми ще 
отмъсти за мене! Набучвай за хербария си ятагановите лъвове и алебардовите тигри и 
остави хората на мира! 

Присъединяваш се към думите й, като осведомяваш мутанта, че тя е под ваша 
защита - на 30. 

Оставяш я засега да се разговори с него, за да разбереш нещо повече - на 33. 

Поемате курс към Халеопея. Но старият Мюрмюрош размишлява на глас: 

- Ако президентът Брен Зарубу беше с нас, можеше да привлече свои привърженици 
и те да ни помогнат срещу заговорниците. 

Свързваш се по тахиорадиото с Даниел и Тахатунга на крайцера „Скат-делта“. Това, 
което казват те, е сходно с размислите на стария Мюрмюрош - няма да е излишно да 
привлечете на своя страна още привърженици на президента. 

- Мисля, че много гвардейски части са останали верни на законния президент - казва 
и лейтенант Тоусън. 

Аргументите им са сериозни. Променяте курса - към Субурган и замъка Хохихихо. 
Лоринор се радва, че ще види баща си и те убеждава, че вътре в себе си той е против 
губернатора Франщебекер. 

Дано е права. Това ще се разбере на 264. 

Завърташ желязната колона. 

Нищо. Няколко лазерни куршума с писък рикошират наоколо и ронят парчета от 
стените. Ако продължава така, даже няма да успееш и да избягаш - ще си останеш в този 
тъп коридор само защото не си успял да завъртиш идиотската колона. 

Тази, която е трябвало да завъртиш. 

Допълзяваш до каменната колона. Командосите отсреща точно в този момент 
хвърлят плазмена граната, която разлива наоколо течната си лава. С претъркулване се 
спасяваш от кипящия огън, минаваш от другата страна на каменната колона и успяваш да 
я завъртиш - на 198. 

Обкръжавате двореца, за да не може да избяга главният виновник за избухналата 
гражданска война - губернаторът франщебекер. Но още на подстъпите му ви посреща 
стрелба от всички видове оръжия - насреща ви стрелят лазерни картечници, плазмени 
базуки, фриотронни оръдия. 

Викаш на помощ крайцера и гемията - на 252. 

- Какви тарани? - едновременно възразяват Даниел и Тахатунга. - Докато блъскаме 
вратите, ще ни избият със стрелба от стените и кулите! При това достатъчно е да минират 
вратите и дори да успеем да ги разбием и да нахлуем вътре, ще хвръкнем във въздуха още 


със стъпването си в замъка! Пък и докато таранираме вратите, метежниците може да се 
спуснат от другото място, да излязат в гората и да ни нападнат в гръо! 

Прави са. Концентрирането на всичките ви сили само в една точка - пред вратите на 
замъка, носи прекалено много рискове. Решаваш да щурмувате по целия фронт на стените 
- на 77. 

Незабелязано сваляш предпазителя на бластера. 
В този момент Фуфулина те изненадва на 80. 

- Ние не сме богове! - заявяваш. 
Това предизвиква буйния смях на варварите. Най- много се смее вождът: 

- Боговете благоволяват да се шегуват! - Чак сълзи му излизат на очите. 
Е, явно хората имат нужда да сте богове. Щом пък толкова искат... 

Иди на 246. 

Повеждаш десантниците към портала на президентския дворец. Обаче, както 
притичвате натам, се озовавате... на 248. 

Намацваш се по лицето с дванадесетте цвята на електронния флумастер и се явяваш 
пред погледа на „карантинните инспектори“. 

- Какво е това? - изпищява ужасено един от тях. 

- Та нима не можете да поставите диагноза? - учудваш се. - На Мелинда-алфа се 
заразих от смъртоносната петниста хрема, за която все още никъде във Вселената няма 
лекарство. Надявам се да ми помогнете... 

Това е достатъчно. „Санитарите“ побягват с такава скорост, че един на друг 
настъпват белите си престилки. 

Смеете се подире им, но се оказва, че не е до смях. Долу на космодрума се появяват 
цяла редица командоси, които откриват огън към вас и с прибежки и припълзявания идват 
насам. 

Осъзнавате, че сте в капан. Не можете вече да излетите, двигателите са изключени и 
докато ги задействате отново, ще превземат звездолетите или най-малкото ще ги направят 
на решето с плазмени базуки. 

Погледът ти пада върху екранолет-такси. Шофьорът му го няма. Това не е пречка 
след малко с ревящ двигател да се извиете над космодрума, преследвани от откъслечните 
изстрели на командосите долу. За съжаление един от последните изстрели ви улучва. Зад 
екранолета се проточва дълга лента пушек. Успявате да се отдалечите доста от 
космодрума, но съществува реална опасност улученият двигател да експлодира всеки 
момент. Какво решаваш? 

Скачате в движение със седалките-катапулти - на 263. 

Търсите площадка за кацане - на 261. 

Тахатунга насочва с пълна скорост спасителния бот към Субурган. Вече навлизате в 
атмосферата, когато едно трасе от скаерите докосва лявата кормилна дюза. Вотът изпуска 
подире си дълга лента дим. В този момент се гмурвате в зелено-сивите облаци на 
планетата и изтребителите ви загубват от погледа си. 

Кормилната дюза гори, пламъците заплашват да обхванат двигателя. Снижавате се 
към безкрайни гори, Гахатунга търси подходяща пролука сред вековните дървета. Даниел 
мълчаливо му посочва една поляна, към която стремглаво летите. 

Приземявате се с гръм и трясък, като потрошавате върхарите на няколко дървета. 
Известно време лежите в бота. оглушени и замаяни от кацането, а когато вдигаш очи, 
виждаш, че откъм отсрещния край на поляната някой се приближава към вас. 

Конник. По-точно прилича на конник. Яхнал е нещо средно между носорог и 
тибетски як. Лошото е, че не знаете колко още такива конници ви дебнат иззад дърветата. 

И понеже не знаете, Даниел предлага: 

- Да включим пожарогасителните системи и да опитаме да излетим! 

- Ботът няма мощност и не се управлява! - възразява Гахатунга. - Да излезем и да 
видим какво иска от нас този приятел? 

Съгласен си с Даниел - на 71. 

Тахатунга е по-убедителен - на 38. 

Крайцерът „Скат-делта“ начело с лейтенант Тоусън се появява точно по курса на 
президентския кортеж. 

Ала плановете ви са объркани. Вместо цялата флотилия от охраняващи да се спусне 
към него и да оголи президентската яхта, фрегатите още повече се скупчват около нея. 

Заповядваш на лейтенант Тоусън да се оттегли и да се появи отново, като 
имитира скрито приближаване - на 194 

Повеждаш десантниците навътре в двореца, вече достатъчно време изгубихте в 
битки с охраната и подозираш, че е имал достатъчно време да се измъкне от сградата. 
Точно в този момент... нещо се случва на 149. 

- Съжалявам - казваш. - Имам други ангажименти. 

И си съвсем искрен. Но също толкова искрена е изненадата ти, когато установяваш, 
че командосите на губернатора Франщебекер са се отделили от бодигардовете на 
президента и обикалят на двойки из тълпата, като се взират в лицата на халеопяните. Едва 
сега си спомняш, че губернаторът те погледна някак особено, докато се приближаваше 
към президента, а ти неумело се прикриваше зад гърбовете на тълпата. 

Търсят те. 

- Всъщност - добавяш бързо - другите ми ангажименти не са спешни. Ще е 
удоволствие да работя в такъв прочут цирк. 

Старият Мюрмюрош и Жакор се усмихват, зарадвани от комплимента. 

Иди на 118. 

Запътваш се към изхода на имението. В това време актьорите, все още радостно 
възбудени от успешното представление, те повикват при себе си - на 96 

Решението ти е твърдо - да бъде преследвана фрегатата на губернатора 
Франщебекер. Придружаващите я скаери да бъдат държани на разстояние с плътна завеса 
от лазерен огън. 

В този момент Лоринор бива изненадана от нещо - на 146. 

Бързаш да се изтеглиш под стремителната атака на губернаторските командоси. 

Лоринор остава сама. 

Доволен си, че си се спасил. 

Но не така мисли един от снайперистите на губернатора, заел позиция върху 
главната кула на замъка. 

Изстрелът му те поразява смъртоносно. 

Когато човек изоставя приятел в беда, прибързано е да мисли, че се е спасил от 
възмездието. 

Излизаш пред Лоринор, като се стараеш да я закриеш от едноокия пламтящ поглед 
на гиганта. 

- Първо ще трябва да минеш през труповете ни, мутанте! - осведомяваш го. 

Колосалното му туловище се разтърсва от смях: 

-Добре, земен червей! През труповете ви? Нямам нищо против! Това е най-лесното! 

И той вдига крак над вас. 

Няма време за губене - хуквате с всички сили. 

Тичате. 

Пред вас е гъстата гора с вековни папратови дървета. 

Встрани са назъбени, остро извисяващи се над урвите скали, отразяващи в гладките 
си стени лъчите на двете слънца. 

Бягате с всички сили. 

Към гората - на 41. 

Или към скалите - на 44. 

- Напред! - крещиш на командосите. 

Само че това показва на метежниците кой е предводителят на враговете им. Няколко 
изстрела с автоматични бластери - и лазерните куршуми те пронизват. 

Мисията ти свърши тук. 

Не трябваше с такава лека ръка да жертваш други хора 

Единогласно се възмущавате. 

- Никога не сме имали нищо общо с наркотици! - заявява старият Мюрмюрош. 

Но командосите са непреклонни. 

- Заповедта на губернатора е да бъдат задържани всички заподозрени! - категоричен 
е майорът. И се ухилва: - А вие стезаподозрени! 

Продължават да ви подозират на 120. 

С цел да събереш малко повече информация за великана-мутант засега си мълчиш и 
се опитваш от разговора му с Лоринор да разбереш слабите му места. 

Но Тахатунга е обзет от рицарско вдъхновение и проваля намерението ти. 

Той излиза напред, закрива Лоринор от пламтящия едноок поглед на гиганта и 
заявява: 

- Първо ще трябва да минеш през труповете ни, муганте! 

Гръмотевичният смях на чудовището разтърсва горите и скалите наоколо: 

- Добре, земен червей! Нищо по-лесно от това! 

И вдига крак над вас с явното намерениие да ви смаже. 

Няма време - хуквате с всички сили. 

Пред вас има два пътя за бягство: към гората и към острите начупени скали встрани 
от дърветата. 

Бягате към гората - на 41. 

Тичате към скалите - на 44. 

Управлението на разузнавателната совалка е максимално опростено - няколко 
бутона, комбиниран рулево-огневи щурвал, малък обзорно-координатен екран. 
Това е чудесно, за разлика от другото - че няма гориво. Явно корабът не е приведен в 
степен на максимална бойна готовност, което и не е наложило зареждането на совалката. 
Катапултът! Дано не са блокирали коридора към него! 
Тичай на 235. 
Г 

Багажът ви се състои само от по един сак, небрежно метнат през рамо - затова без 
никакво туткане се озовавате на пътнически звездодрум „Андромеда- север“. Докато сте 
пътували към него с раздрънканото флай-такси, от щаба на Звездния корпус са направили 
резервация на три места за луксозния космобус „Магелан“. Флай-таксито се пльосва на 
стоянката, вие тичате към гишетата и тичането е необходимо, защото само минути след 
като обработват бордните ви карти, се прекратява достъпът на пътници. 

Навлизането в хипер-пространството се отбелязва само с характерното засилено за 
миг-два бучене на двигателите. Отбелязва се и с друго - когато се обръщаш към Даниел и 
Тахатунга, за да им изразиш съболезнования относно прекъснатото общуване с красивите 
вахаянки, от пътеката между седалките се разнася вик: 

- Никой да не мърда! Звездолетът е отвлечен! 

Това не е от най-приятните изненади, поднасяни в космоса, говорят изумените лица 
на двамата ти приятели. Всъщност и твоята физиономия сигурно изразява същото. 

С леко полуобръщане успяваш да видиш онзи, който крещи - як мъжага с къса 
подстрижка и насочен към пътниците тежък бластер. Малко по-назад още две подобни 
приятелчета размахват автоматичните си бластери. 

Разменяш погледи с Даниел и Гахатунга. Какво им предлагаш с погледа си? 

Да атакувате веднага терористите, докато не са съвсем ориентирани в 
обстановката - което ще направите на 148. 

Или да изчакате, за да се ориентирате сами в обстановката и да разберете какво 
толкова искат похитителите - на 40. 

Приближавате се незабелязано до двореца, вадите изпод дрехите си скритите оръжия 
и откривате стрелба по охраната. 

Успявате да нахлуете вътре. В този момент забелязваш, че опасността е не толкова 
отпред, колкото откъм тила ви - съвзелите се командоси от охраната започват да ви 
обкръжават, докато отпред съпротивата става все по-ожесточена. 

Подаваш незабавно сигнал за отстъпление, успявате да излезете от двореца, 
преследвани от изстрелите на охраната. Успявате да ги откажете от преследването с 
ураганна стрелба. 

Не остава нищо друго, освен да приемете идеята на президента и да се отправите към 
гвардейските казарми. 

Те са на 180. 

- О, благородни воини! - започваш. - Можете да постъпите по друг начин, който ще 
бъде много по-угоден за вашите богове. 

- Какъв е този начин? - пита нетърпеливо вождът. - Да колим жреца и да 
приключваме! Не забравяй, че 

„той искаше твоята кръв. храбри чужденецо! 

Какво ще му отговориш? 

Жертвите въобще са излишни и ненужни, и боговете не ги искат - на 222. 

По-добре да се жертва не човешка плът, а нещо по- възвишено, например 
слънчевата светлина - на 51. 

Излизате от спасителния бот и се опитвате да отгатнете намеренията на ездача, който 
се приближава, без да бърза. 

Ездач? Грешка. Дългите синьо-виолетови коси на непознатата красавица обгръщат 
тялото й като наметало; и независимо от полуизвадения от ножницата меч, никой от вас 
тримата не може, дори и да иска, да изпита враждебни чувства към нея. Дори и да иска. 
Но не иска. 

Изглежда, чувствата ви не са взаимни, защото красавицата, все така с ръка върху 
меча, заявява с неприкрита заплаха: 

- Бийте се с мен, Лоринор, дъщеря на барон Тотабугус! Или паднете на колене и се 
покорете на съдбата си! 

Ама колко е красива! На такава невероятна хубавица колко му е да паднеш на колене 
- пък макар и с чисто информативна цел, за да разбереш къде и сред каква обстановка си 
се озовал. 

Ако се предаваш в плен на красавицата и уговаряш Даниел и Тахатунга за това - иди 
на 100. 

Или решаваш, че дори пред такава хубавица не трябва да се пада на колене - на 40. 

Когато обясняваш това, красивата Зумбулумбина надава такъв рев, че измежду 
саблезъбите й бивни излита рояк зелени плюнки: 

- Това човешко изчадие ме смята за грозна? 

- Любима моя! - утешава я още по-гръмогласно трагилаторът. - Той вече няма да 
смята каквото и да било! Ще окача главата му на твоята огърлица от препарирани накити! 

След което изревава към тъмните ъгълчета на бара: 

- Започвайте ги! 

И ви започват. От полумрака изпълзява гигантското, но гъвкаво тяло на 
питонообразен жител на мъглявината Горгона-С4 и оглушавате от пронизителното му 
бойно съскане. Доногадронът прескача масата и като надува мускули до краен предел, 
размахва две къси извити абордажни саби. Батмодактилът просвистява под тавана и 
започва да издърпва предпазната халка на плазмена граната. 

Няма време за губене. Напипваш дръжката на бластера. 

Време ли е да го извадиш и да стреляш? Ако да - стреляй по-бързо на 19. 

Ако смяташ, че е рано за стрелба - иди на 809. 

Мечът на красавицата светва в лъчите на двете слънца. 

- Ей, ама тя наистина... - мърмори Даниел. - Кой ще се бие? 

Тахатунга се покашля неуверено. 

- Добре, де! - съгласяваш се ядосано. - Ще се жертвам... 

Тя ти предлага: 

- Можеш да излезеш насреща ми с огнените си оръжия, чужденецо! - Явно има 
предвид бластерите. И понеже забелязва, че ти нямаш такова намерение, добавя: - Тогава 
избери измежду моите оръжия: меч, бойна секира, копие, арбалет, шестопер“! 

Избираш копието, то ти дава шансове да я държиш на разстояние. Разбира се, 
красавицата не знае, че в Школата за звездни операции - ШЗО, сте изучавали всички 
видове хладни оръжия, известни в обитаемия космос. Така че за тебе не представлява 
трудност да избиеш меча от ръцете й с една-две ефектни хватки и да опреш острието в 
гърлото Й. 


Красавицата се разярява: 
- Обещавам ви лека смърт, когато се срещнете лице в лице с нашите бойци! 
Май ще трябва да я вържеш, за да не направи някоя пакост - на 116. 

Втурвате се под закрилата на гората. 

Една твърде несигурна закрила, както се оказва. Великанът просто тръгва след вас, 
без особено да бърза, като си проправя път чрез просто отскубване на дърветата заедно с 
корените. 

Всичко наоколо се тресе от гигантските му стъпки. 

Проехтява нещо, което отначало възприемаш като гръмотевица от настъпваща буря, 
но щом хвърляш поглед през рамо, установяваш, че „гръмотевицата“ излиза от 
раззинатата му уста. 

Гигантският мутант просто реве от задоволство, че ви настига. 

Няма да избягате далече. Бързо търсете нещо друго. 

Това „друго“ може би е пещерата, която се открива пред погледите ви: огромен 
тъмен вход, зейнал сред скалите, към който води тясна камениста пътека. 

Вероятността да достигнете пещерата е малка. Много малка. 

Но друга възможност за спасение няма. 

Тичате към пещерата - на 47. 

Втурвате се към пилотската кабина. Обезоръжавате пилотите и ги изтласквате в 
коридора. Запъхтяно предлагаш на Даниел и Тахатунга: 

- Вземете спасителна совалка и напуснете кръстосвана! Излишно е да рискуваме 
всички! Хайде, бързо! 

Двамата хукват към аварийно-спасителния изход от кабината, шлюзът с бръмчене се 
затваря зад тях. 

Включваш сигнала за „505“. Единствената ти надежда е патрулните полицейски 
крайцери, охраняващи този участък, да уловят сигнала и да се озоват на 
местопроизшествието. 

За щастие крайцерите се оказват недалеч. 

Когато полицаите се прехвърлят на борда на кръстосвана, отваряш вратата. В 
кабината нахлува цяла сюрия ченгета. Губернаторът Франщебекер те сочи с изкривено от 
ярост лице: 

- Хванете терориста! 

- Това е метежник! - Сочиш на свой ред губернатора. 

- Подготвя заговор срещу президента! 

Полицейският капитан с неудобство се обръща към Франщебекер: 

- Губернаторе, длъжен съм да проверя този сигнал! 

- Повиках вис „Об“, за да обезвредите похитителя! 

- нагло лъже губернаторът. - След като се убедите в лъжите му, го арестувайте! 

Ще се оставиш ли да те арестуват - на 220, 

или 

грабваш бластера от пулта и откриваш огън - на 66? 

Поемате към варварските земи, за да призовете варварите на помощ. Но 
губернаторските командоси са преградили пътищата натам. 
Налага се да завиете към космодрума - на 240. 

С всички сили бягате към скалите. 

Ако се доберете до тях, все ще имате някакъв шанс за спасение - между начупените 
им ръбове, падини и урви бихте могли да намерите скривалище. 

Ако се доберете... 

Това е проблематично. Великанът-мутант просто върви подире ви, като си проправя 
път през гората по най-лесния начин - изтръгва дърветата заедно с корените. Грохот, 
трясък и боботене ви преследват заедно с неговите крачки, всяка от които скъсява 
разстоянието до смъртта. 

Ужасяващ рев проехтява и смразява кръвта ви. Няма съмнение, в което те уверява и 
един поглед през рамо - чудовището ви настига. 

Преди скалите, върху стръмния склон, тъмнее отвор на голяма пещера. Очевидно 
няма да успеете да се скриете в лабиринта от канари, падини и сипеи, за да търсите там 
спасение. 

Спасението може да бъде само в пещерата. 

С всички сили тичате към нея - на 47. 

- Оттегляме се! - казваш на капитана. 

Той обаче си е наумил друго, защото натиска няколко бутона по пулта. Независимо 
че цялата се тресе и оставя подире си бял дим и парчета от обшивката си, „Космическата 
ламя“ с пълна тяга се носи срещу скаера. 

Капитанът води кораба си на таран!!! 

Дърпаш ръкохватката на катапулта и излиташ в херметичната капсула през 
разтворения люк на пилотската кабина. Капитанът, Жакор и Тарталон те последват и 
катапултите ви отнасят на достатъчно безопасно разстояние от това, което ще последва. 

От скаера също се отделя катапултираща капсула. Губернаторът Франщебекер на 
свой ред спасява живота си. 

В следващия момент пространството наоколо се озарява от светлината на 
експлозията. „Космическата ламя“ и изтребителят са се сблъскали челно с пълна скорост. 
Във вакуума на космоса, разбира се, нищо не се чува, но блясъкът е ослепителен. На 
мястото на взрива остава само огромен бял облак... 

Губернаторът Франщебекер безпомощно се върти в своя катапулт недалеч от вас в 
напразни опити да задейства двигателната му система и да се отдалечи. Има от какво да се 
страхува, защото насам приближава крайцерът „Скат-делта“... 

Опитваш се през остъклената кабина на катапулта да видиш лицето на капитан 
Грунгулони и да го поздравиш за смелостта му, с която извърши тарана. 

А той гледа към мястото, където загина старата му гемия. По бузите му през саждите 
и мръсотията се стичат сълзи... 

И разбираш, че трябва да помълчиш. 

Иди на 85. 

- Документите! - гръмогласно реве водачът на похитителите. - Личните карти, 
бързо! 

Уплашени, пътниците бързо подават личните си холографски карти. Терористите 
хвърлят погледи върху документите и приближават насам. Един от тях извиква на водача: 

- Шефе, тук има един Ван Ден Корах! 

Водачът на терористите поглежда личната карта на пътника и сърдито скастря 
подчинения си: 

-Търси Дел Кахори, глупако! И какви бяха другите... Даниел и Хатахунга... 

- Тахатунга - поправя го третият похитител. 

Търсят вас! 

Но защо? За да разберете, може би трябва да изчакате още малко - на 128. 

Или смяташ, че вече знаете достатъчно, за да атакувате терористите, докато не 
е станало късно - на 61. 

В момента, когато стъпвате на каменистата пътека, водеща към пещерата, великанът- 
мутант съкрушава последните дървета по пътя си и излиза на открито. 

Вече почти нямате шансове, достатъчни са само две негови крачки, за да ви 
настигне, по-точно, за да ви стъпче. 

Първата е направена, кракът му се стоварва зад вас и от скалите наоколо с грохот се 
посипват камъни. 

В момента обаче, когато той прави следващата си крачка, за да ви размаже, стигате 
до пещерата. Ходилото на мутанта стъпва на празно място, защото вече сте вътре и си 
поемате въздух. 

Разбира се, отсрочката е малка. Великанът е пред входа на пещерата. Какво ще 
направите? 

Трупате камъни на входа - на 52. 

Търсите спасение навътре в дебрите на пещерата - на 54. 

Остават ти само две стъпала, когато установяваш, че смолата а-ха и ще потече всеки 
миг. Решението идва от само себе си - стреляш няколко пъти в котела. Лазерните куршуми 
пробиват огромния съд и черен врящ поток смола шурва оттам, като попарва 
метежниците, които току-що са се канели да го излеят върху вас. 

Това улеснява атаката. Скачаш върху зъберите на кулата, стреляш и поваляш двама 
командоси, тичащи насреща ти. В следващия момент варварските бойци застават от двете 
ти страни и дружните ви усилия изтласкват заговорниците надолу към двора на замъка. 

Кулата е превзета! 

Накъде сега? 

Към стените, за да помогнеш на останалите си бойци да се закрепят върху тях и 
да нахлуят в замъка - на 40. 

Незабавно се втурваш към вътрешните помещения на замъка, за да откриеш 
президента - на 205. 

Втурваш се към стените начело на групата бойци, страховити с каменните си 
боздугани и с облеклата си от кожи на диви зверове. Намесата ви предизвиква паника сред 
редиците на метежниците и те започват да отстъпват към двора на замъка и вътрешните 
помещения. 

Водиш бойците си към победа. Още един напън и ще разгромите напълно 
заговорниците. 

Повеждаш варварите, надаващи победни викове, за да смажеш докрай 
метежниците - на 3. 

Оставяш окончателния разгром на противника на другите, а сам се втурваш във 
вътрешността на замъка, търсейки президента - на 95. 

- Болен съм - казваш на стария Мюрмюрош. - Не мога да играя. 

Той се натъжава: 

- Без ролята на Кламбуркино трупата ни не може да покаже таланта си. 

Фуфулина, Жакор, Тарталон и Барбалон също са разочаровани. 

Наистина рискът на бъдеш познат от губернатора е голям. Но в края на краищата 
нали ще бъдеш с маската и палячовските дрехи на Кламбуркино? С тях никой не може да 
те познае. 

- Добре - казваш и лицата на всички просияват. - Да вървим на губернаторското 
парти. 

И отивате на 67. 


51 


Варварите слушат с недоверие думите ти. Ала вождът е въодушевен: 

- Да принесем в жертва слънчевата светлина! - извиква той с блеснали очи. - Та 
какво е смрадливата плът на жреца в сравнение с блестящата, искрометна и ослепителна 
светлина на нашите слънца? Да, ние ще принесем част от нея в жертва на боговете, които 
са ни я дарили, за да живее племето ни! 

Съгласен си с него относно „смрадливата плът на жреца“. Наблюдаваш как 
варварите старателно нагласяват каменния олтар така, че лъчите на двете слънца да падат 
едновременно върху него. Нищо чудно това да е зародишът на някой нов каменен 
Стоунхендж, който ще се извиси тук за тормоз на бъдещите археолози. 

Има обаче и по-спешни въпроси. Например - след като загубихте толкова време във 
варварския лагер, дали да се върнете при бота и да се опитате да го поправите и да 
излетите - на 103, 

или 

да продължите пътя си и да придружите Лоринор до замъка на баща й - на 122. 

Захващате се да трупате камъни на входа на пещерата. Ала бързо установявате, че 
ще бъдат съвсем 

недостатъчни, за да бъде запушена изцяло и така да се спасите от мутанта. 

А той отвън ляга пред пещерата и тя сякаш се озарява от гневния, кървавочервен 
блясък на окото му в средата на челото. Свирепият му рев чупи и откъртва сталактитите, 
надвиснали от тавана: 


- Лоринор! Ела в моя хербарий, Лоринор! Обещавам ти най-хубавата, най-лъскавата 
топлийка! 

- Ама, че гадняр! - мърмори Тахатунга. - Всъщност, като стана дума за топлийка... 

Той подритва един от сталактитите, отчупили се от неистовия рев на гиганта. 

Решавате да използвате заострените ледени късове като оръжие - на 57. 

Отстъпвате навътре в пещерата - на 58. 

Споделяш замисъла си със стария Мюрмюрош. 

- Смяташ ли, че варварите ще ни бъдат полезни? - Със съмнение поклаща глава той. 
- С техните каменни брадви и копия? 

Фуфулина се намесва: 

- Защо първо не разберем какво става в замъка, а после ще решим дали да го 
обсадим с варварите? - предлага тя. 

Идеята не е лоша. 

Осъществявате я на 063. 

Вървите навътре, преследвани от грохотещия рев на великана. От този рев огромни 
ледени сталактити се къртят и отчупват от тавана на пещерата. 

Навътре в нейните дълбини ви чакат само студ и мрак. 

Решавате да използвате огромните ледени късове като оръжие срещу мутанта - 
на 57. 

Продължавате да вървите навътре в пещерата - на 58 

Понеже превъзходството на терористите е явно, се изтегляте към аварийно- 
спасителния отсек. Успявате да задействате заключващата система на бронираната врата, 
която засега ще издържи на няколко лазерни изстрела. Докога? Поне докато успеете да се 
хвърлите към спасителния бот, да се напъхате в него и да активирате шлюза за изход към 
открития космос. 

Шлюзът се отваря и напускате „Магелан“, като се опитвате да изцедите пълната 
мощност на хилавото двигателче на бота. 

Но тази мощност не е достатъчна, за да се изплъзнете на двата скаера, които се 
появяват иззад огромното туловище на „Магелан“. Докато втрещено ги наблюдавате на 
обзорния екран, откъм изтребителите излитат бляскави дълги следи, които се насочват 
към вас. Трасета! 

- Те стрелят! - крещи Даниел. 

Тахатунга рязко накланя бота с тренирана маневра, за да излезе от обсега на 
лазерните картечници на скаерите. 

- Да кацнем на Субурган! - предлага трескаво Даниел, като посочва върху екрана 
най-близката планета в двойната звездна система Субур-халеонейра, част от по-голямата 
система Халеопея. 

- По-добре да натисна педала и да опитаме да избягаме! - възразява Тахатунга. 

Твоето мнение ще реши спора. Как да постъпите? Да кациете на планетата 
Субурган - на 23. 

Или с пълна тяга да се отскубнете от изтребителите - на 110. 

Търсиш най-подходящия начин, за да накараш „санитарите“ да се разобличат сами. 
Погледът ти пада върху електронния флумастер. 
Използваш го на 22. 

Мутантът разярено бъхти с юмруци скалите около входа на пещерата. Всичко се 
тресе и гръмоли. от тавана на пещерата се сипят сталактити и големи ледени късове. 

С Даниел и Тахатунга повдигате един от най-тежките откъртени сталактити. 
Надеждата ви е да се случи точно това, което се случва - след като се убеждава, че не 
може да разшири входа на пещерата, мутантът отново се навежда и се опитва да провре 
главата и ръката си вътре. 

Това е чаканият момент - на 50. 

Вървите навътре в пещерата. Тъмнина и леден студ. 

На всичкото отгоре на пътя ви се изпречва огромно езеро. Това ви принуждава да се 
върнете. 

В това време мутантът с гръмовен рев бъхти с юмруци свода при отвора на 
пещерата, като се опитва да го разшири, за да се докопа до плячката си. Никак не е 
приятно да съзнавате, че тази възможна „плячка“ сте тъкмо вие. 

Тежките и дълги ледени сталактити, отчупени от тавана при рева и разтърсването на 
скалите от ударите на муганта, лежат на пода на пещерата. 

С Даниел и Тахатунга повдигате един такъв заострен къс. 

И тръгвате към изхода - на 50. 

Мутантът се опитва да ви докопа, вкарал е в пещерата туловището си до раменете, 
още малко и ще може вече спокойно да изпружи едната си ръка и тогава - тежко ви! 

Засилвате се, насочили напред острието на сталактита, право към кървавочервеното 
око на великана. 

Ужасен рев разтърсва пещерата и цялата околност. Ослепеният гигант се измъква от 
пещерата и с размахани ръце се лута между скалите и дърветата. 

Излизате и хуквате през гората, далече, колкото може по-далече. 

Чудовището реве, сипе проклятия, рита и отскубва дървета, като ги разхвърля 
наоколо. Едно от тях се стоварва недалеч от вас, което само ви подтиква да бягате с 
удвоени сили. 

Скоро сте далеч и ревът на великана се носи само като далечните гръмотевици на 
затихваща буря. 

Стигате отново до спасителния бот. Какво да се прави, ще опитате ремонт... 

- Свободна си - казваш на Лоринор. - Благодарим за приключението! 

Даниел и Тахатунга с въздишка на облекчение се присъединяват към 
благодарността ти - на 242. 

Издебваш един от санитарите, когато се мотае с информтърсача и се опитва да 
извлече информация от бордовия компютър; заклещваш го в ъгъла на пилотската кабина и 
насочваш бластера от упор: 

- Кой ви нареди да установите курса ни? 

- Губернаторът франщебекер - изхърква онзи. 

Това се очакваше. Остава да накараш и другите да се издадат - на 22. 

Рязко сгъваш облегалката и нанасяш удар в слънчевия сплит на главатаря. 
Похитителят облещва очи и рухва на пода. Другите двама с ругатни и викове насочват 
бластери към тебе, но Даниел и Тахатунга са се втурнали към тях, свистят удари; единият 
бандит се търкулва между седалките, другият трескаво пълзи към изпуснатия бластер. 

Изглежда, че сте овладели положението. Но се оказва, че това е само привидно. Нови 
двама терористи, които досега не са взели участие в схватката, се появяват на вратата 
откъм пилотската кабина. Пътниците викат от ужас, децата и жените пищят. 

Какво ти хрумва? Да откриете огън по терористите, за да си пробиете път до 
пилотската кабина и да овладеете управлението на звездолета - на 160. 

Или е по-добре да отстъпите към аварийно- спасителния отсек - на 55. 

Отначало смяташ да стреляш с бластера, но това носи риск за Лоринор. 
Затова решаваш да приложиш „зогор“ - на 161. 

Напускате варварските земи и когато пристигате при замъка Хохихихо, с ужас 
разбирате, че посещението, за което говореше губернаторът Франщебекер, е започнало. 
Президентът вече е дошъл - звездолетите от кортежа му са кацнали на космодрума в 
подножието на замъка. А когато приближавате съвсем, виждате с просто око 
снайперистите, заели позиции по кулите и бойниците. Може и да сте закъснели 
непоправимо! 

Какво решаваш? 

Откривате незабавно огън по снайперистите - на 232. 

Без да вдигате излишен шум, влизате в замъка и търсите охраната на президента, 
за да я предупредите - на 260. 

Тъкмо да дадеш заповед на варварските бойци да тръгнат в поход срещу замъка 
Хохихихо, и виждаш присмехулните погледи на Даниел и Тахатунга. Ясно е, че след 
приключване на операцията в целия Корпус за звездни операции ще се носят легенди за 
„божествените“ ти приключения. Може и на икона да те изтипосат... 


Спешно трябва да си признаеш за „боговете“, та да избегнеш подигравките - на 
153 

Незабавно ще арестуваш заговорниците. 

Има само няколко малки пречки. 

Не знаеш кои са другите. Не знаеш доколко са напреднали плановете им и дали 
всъщност залавянето само на един метежник няма да задейства механизма на заговора. 

Има и друго. Барон Тотатубус - бащата на красивата Лоринор, също е в заговора, но 
явно без голямо желание. Ако го арестуваш сега, ще бъде обвинен наравно с губернатора, 
което очевидно ще е несправедливо. 

Всичко това те въздържа засега от решителни действия. 

Иди на 12. 

Посягаш към бластера, но полицаите се нахвърлят върху тебе. С удар в слънчевия 
възел поваляш един, препъваш втори, събаряш трети, но другите вече са насочили 
бластерите насреща ти. 

Иди на 220. 

Имението на губернатора Франщебекер представлява обширен парк с гори и поляни, 
сред които се разхождат опитомени динозаври, а на островчето в езерото можете да си 
поръчате риба, която да ви бъде уловена от дресирана акула. 

Когато пристигате, гостите вече се разхождат по зелената морава, а самият 
губернатор франщебекер в ролята на любезен домакин шета пред едно барбекю, от което 
се носи приятна миризма на печени гущерови бутчета. Барбалон вдъхва дълбоко и 
признава: 

- Мисля, че ще бъда много вдъхновен! - И докопва една халба „Звездогорка“. 

Ти също си вдъхновен, защото сред гостите на партито виждаш красивата Лоринор и 
баща й - барон Тотатубус. 

Обаче се оказва, че Лоринор неочаквано има твърде голямо значение и за 
губернатора Франщебекер. Той все се усуква около нея, поднася й цветя, сервира й... 
въобще все такива едни, Явно трябва да бъде охладен. Достатъчно ще е само да свалиш 
маската на Кламбуркино, за да го накараш да забрави Лоринор. Това и решаваш да 
направиш - на 238. 

Или ще го осведомиш, че интересът му към Лоринор не е здравословен за него - но 
при това няма да свалиш маската на шута Кламбуркино - на 9 

Кое време избираш за провеждане на атаката? 
Дневна атака - на 231. 
Нощна атака - на 265 

- Предлагам нещо, което да спести кръвта на доблестните воини на племето! - 
успяваш да извикаш, преди копията да полетят към вас. - Освободете приятелите ми и 
принесете мен в жертва! 

Жрецът въобще не се колебае и вади каменния жертвен нож. Даваш вид, че си се 
примирил със съдбата си, но в момента, когато се приближава към тебе, с ловко плъзгане 
се озоваваш встрани от него, изтръгваш ножа и го опираш в гърлото му: 

- Заповядай им да мируват или ей-сега те принасям в жертва! 

- Спрете! - крещи уплашено жрецът на варварите, които се объркват. 

- Всъщност - продължаваш - нали боговете искат жертви? Та каква по-голяма 
жертва за тях от собствения им жрец? 

Жрецът ужасено изкрясква: 

- Не го слушайте, о, воини! 

Но над всички се издига гласът на вожда: 

- Чужденецът говори мъдро! Ние трябва да принесем в жертва на боговете най- 
ценното, а най-ценното за тях е собственият им жрец! 

След миг жрецът ще бъде убит върху олтара - на 259. 

Ще му спасиш живота - иди на 37. 

Жрецът в първия миг се изумява, сетне в погледа му изригва вулкан от омраза. Не е 
за учудване, ти си посегнал на властта му. 

- Пази се, чужденецо! - просъсква той. - Всеки, който дръзне да се опълчи срещу 
боговете, умира! 

Глупавите му закани не те безпокоят - нали вождът е на ваша страна... 

Но все пак в тях има нещо тревожно - в края на краищата сте в съвсем непозната 
обстановка. 

Предупреждаваш вожда за интригите на жреца - на 72. 

Засега предпочиташ да се ориентираш по-добре в обстановката и в отношенията 
вътре в племето - на 75. 

Включвате пожарогасителите на бота, които само успяват да ви облеят с пяна. Но 
дюзата продължава да дими, та пушек се дига. 

- Ако дадем тяга, може да гръмнем - опасява се Тахатунга. 

Даниел поглежда с недоверие приближаващия се конник: 

- Този приятел едва ли е сам. Сигурно води цяла орда, която се крие в гората. Дай 
тяга! 

Подкрепяш Тахатунга и излизате от бота - на 38. 

Съгласен си с Даниел, предпочиташ да излетите - на 212. 

Предупреждаваш вожда, че жрецът, меко казано, не му мисли доброто. По-точно - 
направо е готов да го утрепе за слава на боговете. 

Вождът прави гримаса - явно е в течение на нещата и коварството на жреца не го 
плаши, а му досажда. 


- И тук е както във всички племена наоколо - казва той. - Навсякъде жреците искат 
да принасят повече жертви на боговете - така всички се страхуват и им се подчиняват. А 
вождовете имат полза жертвите да бъдат по-малко, защото така в племето ще има повече 
войници. Затова и жреците непрекъснато плетат интриги срещу вождовете, за да ги 
сменят по- често и така да ги държат в несигурност и в зависимост от себе си. Ако сега 
накажа жреца без доказателства, че готви покушение, племето ще се обяви срещу мен. 

Решаваш да се престориш, че приемаш предложението на жреца, за да дадеш на 
вожда необходимите му доказателства - на 78. 

Ще предупредиш Даниел и Тахатунга и тайно ще следите жреца от разстояние - на 
80. 

Опитваш се да насочиш вниманието на приятелите си другаде, но те настояват - 
особено старият 

Мюрмюрош, който заявява, че мрачното настроение на един от трупата намалява и 
веселието на публиката; и Фуфулина, която като всички жени е страшно любопитна. 

Разказваш им за заговора. 

Иди на 239. 

- Кламбуркино трябва да се смее - казваш на Лоринор. - Това му е работата - да 
развеселява другите. Ако си свали маската, смехът в света ще стане по-малко. 

Тя тропва ядосано с крак: 

- Кога ще видя лицето ти? 

- Когато завърши представлението - обещаваш Й. 

Чуват се гласовете на командосите. Това те кара 

да направиш крачка встрани и да изчезнеш в храстите. Лоринор вдига рамене и 
продължава към вилата, пред която неколцина души седят около сервирана маса. 

Всъщност най-безопасно е в същата посока. Вървиш натам, като се- стараеш да не 
вдигаш шум из декоративните храсти. Минаваш недалеч от масата. Целта ти е изходът от 
двора на вилата, а ако се охранява прекалено строго, ще се наложи да прескочиш оградата. 
Но една фраза, долетяла от насядалите около масата, те кара да наостриш уши: 

- И така, център на действията ни в деня „Хикс“ ще бъде замъкът Хохихихо на 
дълбокоуважавания барон Тотатубус. Сигнал за действие ще бъде даден след 
посещението на президента там. 

Вече ти е ясно конкретното намерение на заговорниците. Можеш тутакси да 
излезеш от укритието си и да ги арестуваш - на 179. 

Или предпочиташ да се заташи и да се оттеглиш с току-що получената 
информация - на 131. 

Забелязваш, че по време на танците и веселбата жрецът обикаля между воините и ту 
на един, ту на друг говори нещо тихо, като хвърля погледи към вас. 

Трябва бързо да се ориентираш в намеренията му. За тази цел: 

преструваш се, че си приел предложението му за действия да бъде свален вождът - 
на 78; 

заедно с Даниел и Тахатунга ще следите жреца, за да предотвратите действията 
му срещу вас или срещу вожда - на 80. 

Такова нахалство не може да се търпи повече. 

- Хей, графе! - излизаш напред, като побутваш трионорога си. Добитъкът се оказва 
наистина войнствен, защото надава доста агресивно мучене и опъва юздата, стремейки се 
напред. 

- Ние само минаваме през владенията ти - продължаваш. - Въобще нямаме 
претенции да ти гостуваме! 

Граф Дорондрокор ти хвърля пренебрежителен поглед: 

- Чужденецо, не се намесвай в личните ми отношения! 

Влизаш в рицарския стил и галантно се покланяш на Лоринор: 

- Красива баронесо, позволете да накажа този простак! 

Тя се опитва да те вразуми: 

- Дел Кахори, никога не сте участвали в рицарски двубой! 

Да, ама в Школата за звездни операции сте учили всички варианти на схватки, 
двубои, битки и сражения, възможни в обитаемия космос. 

Насочваш копието с каменен връх, подарено ти от вожда, към графа, който 
гръмогласно се изсмива: 

- Сам си го търсиш, чужденецо! 

След което надава боен вик. 

Изчакваш го да приближи съвсем и в момента, когато той си мисли, че копието му 
ще те прониже, се спускаш рязко от противоположната страна на седлото. Копието 
профучава над главата ти. Светкавично се изправяш, скачаш върху гърба на графския 
трионорог и събаряш противника си от седлото му. Преди да се опомни, опираш копието в 
гърдите му. 

Графът ръмжи от злоба - на 199. 


77 


Успявате да се приближите незабелязано до замъка благодарение на гъстата гора и 
охраната му едва успява да затвори тежките ковани врати и да вдигне подвижния мост. 
Без бавене варварските бойци опират няколко стълби в зъберите на стените и с бойни 
викове започват да се катерят по тях. Най-дългата е срещу главната кула, за да ековете 
силите на защитниците й и да не им позволите да обстрелват отвисоко атакуващите по- 
ниските участъци от стената. 

Лоринор е до рамото ти, макар да си й предложил да стои настрана и да не напада 
собствения си замък. Но тя е сигурна, че баща й, барон Тотатубус, е принуден от 
губернатора насила да участва в заговора. Затова и гори от желание да се сражава срещу 
метежниците. 

А точно в този момент, когато се катериш по стълбата, опряна в главната кула, двама 
от командосите на заговорниците се целят насреща ти: единият с плазмен гранатомет, 
другият с лазерна картечница. По кого ще стреляш най-напред: 

по картечаря - на 106; 

по гранатометчика - на 241. 

- Пошегувах се - казваш на жреца, като издебваш един момент, когато никой не ви 
чува. - Разбира се, че искам да стана вожд. Кой би се отказал? 

Погледът му запламтява от възторг: 

- И ще принасяме много-много жертви на боговете? 

- иска да се подсигури той. 

- Ще принасяме много-много-много жертви - уверяваш го. 

- Тогава вземи този нож - шепне ти жрецът и ти подава каменен нож с дръжка, 
обвита в кожени ленти. 

- Убий с него вожда! Този нож е на особена почит в нашето племе! Който убие с 
него вожда, сам той става вожд - така повеляват боговете! 

Вземаш ножа - на 93. 

Тичате към командната зала. Но вече тревогата е вдигната в целия звездолет. 
Охраната на губернатора Франщебекер е преградила коридорите и ви посреща с буря от 
лазерни трасета, които рикошират наоколо ви и по чудо някой от вас не пострадва. 

Връщате се към пилотската кабина - на 42. 

Предупреждението ти, странно защо, не обезпокоява твърде Даниел и Тахатунга. 

Гостоприемството на варварите, а и присъствието на Лоринор, на която и двамата се 
надпреварват да кавалерстват (странно, не разбират ли, че тя харесва тебе?), съвсем са 
притъпили бдителността им. 

Е, ще трябва да действаш сам. 

Отиваш при жреца, който подозрително те гледа през процепите на маската си. 


- Пошегувах се - казваш му, като издебваш един момент, когато никой не ви чува. - 
Разбира се, че искам да стана вожд. Кой би се отказал от такава чест? 

Дори зад маската долавяш хищната му радост: 

- И ще принасяме много-много жертви на боговете? - иска да се подсигури той. 

- Ще принасяме много-много-много жертви - уверяваш го. 

- Тогава вземи това! - шепне ти жрецът и ти подава каменен нож. Дръжката му е 
обвита в кожа. -Този нож е на особена почит в нашето племе! Който убие с него вожда, 
сам става вожд - така повеляват боговете! 

Вземаш ножа - на 93. 

При величествения замък Хохихихо пристигате след уморителен преход. Бащата на 
Лоринор - добродушният стар барон Тотатубус, ви посреща гостоприемно. Настаняват ви 
на пищно приготвена трапеза. Оказва се, че губернаторът на местната планетна област 
скоро ще гостува в замъка Хохихихо. 

Тъкмо сядате на масата, и навън проехтяват фанфари. В залата влиза губернаторът, 
придружен от барон Тотатубус. 

От Лоринор разбираш, че губернаторът пътува към столичната планета Халеопея. На 
губернаторския линеен кръстосвач вероятно ще се намери място и за вас. 

Лоринор малко тъжно ви пита: 

- Ще се видим ли пак? 

Споглеждате се и дружно отговаряте: 

- Разбира се. 

Странно, уж двамата са интелигентни момчета, а не проумяват, че красивата 
Лоринор си мисли само за теб... Сега ще й поднесеш едно цвете, за да им изясниш 
ситуацията. С това намерение ставаш от масата и излизаш от залата. Търсиш цвете. 

Откъм терасата чуваш гласа на губернатора Франщебекер: 

- Президентът трябва да бъде убит незабавно след получаването на паролата! Така 
ще завземем с един удар цялата власт! 

Чуваш и въздишката на Тотатубус: 

- Щом трябва, губернаторе... 

Това е достатъчно да ги арестуваш и да ги изправиш пред съда на президента. 

Което правиш на 65. 

Изчакваш и проследяваш по-нататъшните действия на заговорниците. 

- Да бягам?! - смайва се Лоринор. - Га това е позорно! 

Триста опашати комети! Тя ще ви хвърли в една съвсем ненужна битка. Поглеждаш 
приятелите си и с учудване разбираш, че те май са на нейното мнение. 

- Ами че позорно си е! - измърморва ТГахатунга. 

Даниел е по-категоричен: 

- Да избягаме от някакви си варвари? Ще ни се смеят и торбестите кокошки от 
спътниците на Жужуландия! 

Ясно е, че двамата просто искат да се изфукат пред красивата Лоринор. 

Нямаш друг изход. 

Отивате да се фукате на 84. 

Ножът на жреца е в ръката ти. Сега вече разполагаш с необходимото доказателство 
за коварните му намерения спрямо вожда. Показваш го на Даниел и Гахатунга. 

- Какво чакаш? - учудва се Даниел. - Да го разобличим незабавно! 

- Ножът не е доказателство - колебае се Тахатунга. - Жрецът спокойно може да 
каже, че си го откраднал. 

Съгласяваш се с Даниел и показваш ножа на вожда като доказателство - на 986. 

Тахатунга е прав и трябва да изчакаш развоя на събитията - на 90. 

Решавате да не отстъпвате. Варварите се втурват към вас, размахали оръжия. Копие 
с каменен връх профучава до рамото ти и се забива в дебелия ствол на едно дърво. 
Успяваш да избегнеш удара на секирата. с която замахва към тебе един варварски боец с 
богато украсен шлем. явно вождът им. Ловко използваш силата на устрема му, 
подкосяваш го и го поваляш сред тревата. 

Варварите притискат Даниел и Тахатунга, които едва успяват да се справят с 
бесния им напън. Лоринор също изнемогва и отстъпва крачка по крачка. Изглежда най- 
добре ще е да убиеш вожда, това сигурно ще ги възпре - на 91. 

Или пощадяваш живота му с надежда той сам да издаде заповед да прекратят 
нападението срещу вас - на 94. 

Оказва се, че на Халеопея има и чудесни плажове, на които е толкова приятно да се 
излежаваш, докато наблюдаваш как недалеч рибари извличат на брега мрежите със 
сребристия си улов. 

Циркът на стария Мюрмюрош довечера ще даде голямо гала-представление, на 
което Фуфулина, Тарталон, Барбалон и Жакор ще се развихрят в целия си блясък. 
Лоринор в момента играе плажен волейбол с Даниел и Тахатунга. 

Тъкмо мижиш от удоволствие, заслушан в плисъка на океанските вълни, когато 
чуваш и друг звук - пищенето на тахиофона, захвърлен върху плажната кърпа. 

Върху екранчето му е лицето на командор Вирехайнен, загрижено както винаги: 

- Дел Кахори! Незабавно бъдете готови да се качите на борда на междузвезден 
рейдер „Палада-4“, който ще престои, колкото да изприпкате пъргаво - много пъргаво! - 
по стълбичката му! 

Когато съобщаваш на Даниел и Тахатунга новината, двамата само тъпо се вторачват 
в тебе. 

Какво ще им предложиш? 

Да си приготвите багажа и да отпрашите към космодрума - тогава иди на 125. 

А какво друго може да правите? Приготвяйите си багажа и отивайте на 125. И - 
пъргаво! Много пъргаво! 

Заповедите на шефа може и да се обсъждат, но преди всичко трябва да се 
изпълняват. 

Решаваш да покажеш ножа на вожда като доказателство за подлите замисли на 
жреца. В този момент самият жрец провъзгласява: 

- Нашият гост ще вземе участие в бойния танц на воините! Затова му връчих 
свещения нож! 

Варварите те приветстват с гръмки възгласи. Вождът също благосклонно кима: 

- Това е най-високата чест, която се дава на чуждестранен воин! 

Приемаш поканата - на 93. 

Страхуваш се, че това е нов коварен ход на жреца и затова отказваш - на 97. 

Бягаш покрай басейна. Застанал до гърди във водата и крещящ заплахи със слюнки 
на уста, губернаторът Франщебекер представлява наистина комична гледка, което кара 
Лоринор да се залива от смях. 

Но охраната възприема съвсем сериозно нещата и вади бластерите. Ти също 
възприемаш сериозно нещата и изчезваш в храстите. Чуваш виковете на Лоринор: 

- Кламбуркино, чакай! 

Моментът не е твърде подходящ за чакане предвид трополящите ботуши на 
командосите от охраната. Но може ли да се откаже на молбата на една дама? Не, разбира 
се! Затова заобикаляш през декоративните храсталаци и се озоваваш от другата страна на 
басейна, докато охраната с ругатни претърсва мястото, където си бил допреди малко. 

- Лоринор! - извикваш, когато я забелязваш, че върви към богатата вила на 
губернатора, където са повечето гости. 

Тя зарадвано се обръща: 

- Кламбуркино! Моля те, свали маската си! Искам да видя лицето ти! 

Сваляш маската си - на 134. 

Засега по-добре да не знае кой всъщност е веселият клоун Кламбуркино - на 74. 

Издърпваш докрай скоростния лост на гемията и „Космическата ламя“ най- 
неочаквано се понася с такава скорост срещу крайцера, че поглеждаш сепнато капитан 
Грунгулон. 

Той притеснено те уведомява: 

- Понякога се налага да заобикалям полицейски постове... митници... Затова и 
монтирах в двигателя приставка за двойно дозиране на горивото... 

Тази приставка е забранена от всички космически закони и правилници, защото 
използването й нерядко води до експлозия на корабите; но в случая си благодарен, че ви 
се е паднал такъв звезден вълк в лицето на капитана. 

Приставката свършва работа - за броени мигове сте толкова близо до крайцера, че 
вече за всички е ясно: ако патрулът стреля с бордовите лазерни оръдия и ви взриви, 
експлозията в никакъв случай няма да пощади и него. 

Фуфулина и Лоринор едновременно те приканват: 

- Сега на абордаж с челна атака! 

Но Жакор предпазливо мърмори: 

- Най-добре тяга по допирателната и да офейкваме! 

Ще последваш ли войнствения призив на дамите - на 158? 

Или предпазливия съвет на „оракула“ Жакор - на 224. 

Фуфулина се изнизва през вратата. Това е добре, поне няма да се грижите за нея в 
очертаващия се бой. 

- Хура-ла! - надава боен вик трагилаторът и вади с похватен жест двата си 
шейсетзарядни картечни бластера. Марка „Холт“, Боже Господи! След миг, ако не успееш 
да го изпревариш, в тая вмирисана космическа дупка ще стане много, ама много горещо! 

И става много, ама много горещо! 

Фуфулина връхлита обратно във вмирисаната космическа дупка и понеже няма сили 
да вдигне на рамо тежката тръба на плазмената базука, която влачи, стреля с нея направо 
от хълбок. 

Всичко потъва в ослепителния блясък и облаци от гъст дим. А когато димът се 
разсейва, агресивната инерция на противника е потушена по най-категоричен начин: 
трагилаторът кашля и размахва ръце, като се лута насам-натам, доногадронът сякаш е 
изпуснал въздуха от всичките си мускули, горгонът пълзи и търси тъмно ъгълче, а 
батмодактилът се е пльоснал върху няколко чинии и безпомощно шава с ципестите си 
криле. Слава Богу, не е успял да издърпа предпазната халка на бомбата! 

И слава Богу, че Фуфулина е заредила базуката с димен заряд, а не с бойна плазмена 
граната. От барчето щяха да останат само стопени развалини. 

Бягате към корабите и се измъквате незабавно - на 138. 

Предпочиташ да разпитате нападателите си и да разберете истинската причина 
за нападението - на 210. 

Решаваш да изчакаш, защото наистина само ножът не е достатъчно убедително 
доказателство. 

В този момент жрецът обявява: 

- Нашият гост ще участва в бойния танц на воините от племето! Затова му връчих 
свещения нож, който държи в ръката си! 

Варварите те приветстват с гръмки възгласи. Вождът също благосклонно кима: 

- Това е най-високата чест, която се дава на чуждестранен воин! 

Приемаш поканата - на 93. 

Опасяваш се, че жрецът отново е замислил нещо по време на танца и затова 
отказваш - на 97. 

Замахваш да убиеш победения вожд и това е последното нещо, което правиш в 
живота си. 

Варварите изкрещяват ужасено и един от тях хвърля с мощен замах каменната си 
брадва. 

Единственото, което виждаш, е как тя неотвратимо лети към тед. 

Просто трябваше да знаеш, че пленници никога не се убиват. 

- Графе, моля ви да ни пуснете през земите си! - Лоринор опитва с добро, макар да 
подозираш, че увещанията й няма да дадат резултат. - Както виждате, водя гости, 
чужденци... 

Графът пренебрежително махва с ръка: 

- Чужденците да вървят по пътя си! Но ти, прекрасна Лоринор, просто трябва да 
останеш, за да украсяваш моя замък! 

Прекалено много време губите с тия молби, които явно не водят доникъде. 

- Хей, графе! - намесваш се преднамерено грубо в разговора им. - Нашият път 
наистина минава оттук, но ние влязохме в земите ти с Лоринор и ще излезем с нея! 

Даниел мърмори през зъби: 

- Дел Кахори, трябваше с изненада, а не така овнешки - с рогата напред! 

Тахатунга също не е много съгласен с начина ти на действие: 

- Щеше да е по-добре без да го предупреждаваш! 

Граф Дорондрокор също като теб смята, че няма време за губене: 


- Може и въобще да не излезете от земите ми, нахален чужденецо! 

След тези думи пришпорва трионорога си насреща ти. 

На свой ред препускаш срещу него и в момента на разминаването се привеждаш над 
седлото, избягваш удара на копието му, и мигом се изправяш отново. С един скок се 
озоваваш на седлото зад графа и го събаряш долу. Докато се опомни, си опрял острието на 
собственото му копие в гърлото му. 

Победеният противник надава яростен вик - на 90. 

Под ритмичните удари на барабани и на там-тами започва бойният танц на воините. 
Начело е вождът с богатите си украшения от рога и кожи на диви животни. Миг преди да 
се включиш във всеобщото подскачане, подвикване и друсане на оръжия, жрецът те 
издебва и процежда: 

- Сега е най-удобният момент да убиеш вожда! Боговете са наредили бойният танц 
да започне с един вожд, а да завърши с друг и този друг ще бъдеш ти! 

- Дали воините ще повярват? - преструваш се, че се колебаеш, за да спечелиш време. 

- Остави това на мене! - успокоява те жрецът. - Забий ножа в гърба на вожда и 
малко след това ще бъдеш новият вожд! 

- Но трябва да ми помогнеш и да отвлечеш вниманието му! - настояваш, като 
трескаво обмисляш по-нататъшните си действия. 

А за това няма никакво време. Воините начело с вожда вече танцуват около 
разпаления огън и чакат да се присъединиш към тях. 

- Добре - съгласява се жрецът. - Ще сложа върху главата му свещената корона, това 
не се предвижда в бойния танц, но ще отвлече вниманието му! Тогава го убий! 

Ножът в ръката ти и нарушаването на ритуала от страна на жреца, взети 
заедно, могат да бъдат доказателство - на 100. 

Махаш острието на копието от гърлото на вожда. Той изкрещява нещо на бойците 
си. 

Варварите отпускат оръжия. Вождът се изправя на крака и се обръща към тебе: 

-Ти си добър и благороден воин, чужденецо! Затова каня теб и твоите спътници на 
празника на нашето племе! 

Настанявате Лоринор върху трионорога и поемате към бивака на племето. 

След пристигането варварите започват да танцуват около накладения буен огън, 
канят ви на трапезата си. Жрецът им с протяжен глас пее някакви магически химни около 
тотема на племето - висок каменен стълб с олтар в подножието му. 

Сетне се приближава към тебе и просъсква: 

- Нашето племе е могъщо, чужденецо! То има нужда и от също така могъщ вожд! 
Ти победи сегашния в двубой! Довърши двубоя си с него! Убий го и стани наш вожд! 

Най-умното е да приемеш предложението, за да разбереш докрай плановете му - на 
98. 

Тичаш към главния вход на замъка и внезапно спираш като вкопан. Насреща ти 
застават двама командоси с герба на Франщедекер върху баретите си. Опрели са дулата на 
бластерите в главата на Лоринор, която се извива в ръцете им. 

От момента, в който се изкачихте върху кулата, не чуваше бойния й вик зад гърба си 
и сега се проклинаш за проявеното невнимание. 

- На място! - вика единият командос. - Върни се или ще я застреляме! 

Вляво от тебе се простира дълъг и мрачен коридор, в който може да се навлезе във 
вътрешността на замъка, където без съмнение е президентът. 

Втурваш се без бавене по коридора, за да откриеш президента - на 217. 

Влизаш в схватка с командосите, за да освободиш Лоринор - на 112. 

Собственикът на цирка - старият Мюрмюрош, е доволен от посещението в 
губернаторското имение. Франщебекер е изпълнил честно договора и е платил хонорара 
за представлението, като е предупредил, че на шута Кламбуркино ще му бъде отрязана 
главата, ако се мерне пред очите на командосите му. 

Фуфулина ти се присмива: 

- Затова и Кламбуркино е толкова умислен! 

Тарталон те успокоява: 

- Кламбуркино, не се плаши, няма да те предадем на губернатора! 

Барбалон на свой ред се опитва да те разсее: 

- Кламбуркино, хапни тези пържени дродбчета, помагат срещу меланхолия! 

А „звездният оракул“ Жакор ти предсказва оптимистично: 

- Пък може хубавата лейди от имението на губернатора да се влюби в 
Кламбуркино... - има предвид Лоринор. 

- Но наистина, защо си толкова мрачен? - пита те старият Мюрмюрош. - Не си 
страхлив, в това вече се убедихме. Значи не е заради заплахата на губернатора. 

Новите ти приятели са до теб - Фуфулина, Тарталон, Барбалон, старият Мюрмюрош 
и „оракулът“Жакор. 

Ще ги посветиш ли в опасната тайна - на 2390? 

Или е по-добре да не я узнават, за да не подлагаш на риск и тях, и себе си - на 73? 

Отказът ти очевидно разваля настроението на всички. А най-много е разгневен и 
огорчен жрецът. Нещо по-лошо, той очевидно започва да се съмнява в намерението да 
участваш в интригите му. 

Издебва те и процежда: 

- Сега е най-удобният момент да убиеш вожда! Боговете са наредили бойният танц 
да започне с един вожд, а да завърши с друг и този друг ще бъдеш ти! 

- Дали воините ще повярват? - преструваш се, че се колебаеш, за да спечелиш време. 

- Остави това на мене! - успокоява те жрецът. - Забий ножа в гърба на вожда и 
малко след това ще бъдеш новият вожд! 

- Но трябва да ми помогнеш и да отвлечеш вниманието му! - настояваш, като 
трескаво обмисляш по-нататъшните си действия. 

Няма време за мислене. Воините начело с вожда вече танцуват около разпаления 
огън и чакат да се присъединиш към тях. 


- Добре - съгласява се жрецът. - Ще сложа върху главата му свещената корона, това 
не се предвижда в бойния танц, но ще отвлече вниманието му! Тогава го убий! 

Ножът в ръката ти и нарушаването на ритуала от страна на жреца, взети 
заедно, могат да бъдат доказателство и затова се присъединяваш към бойния танц - на 
100. 

- Съгласен съм - отговаряш на жреца. - Но защо ти искаш да свалиш сегашния 
вожд? 

Жрецът се озърта и шепнешком ти обяснява: 

- Той принася малко жертви на боговете! А те искат много жертви! Човешки 
жертви! Всеки ден трябва да умира по някой в тяхно име! 

Значи затова ти предлага мястото на вожда. Но ако е очаквал да си кръвожаден 
пришълец, е излъган. Инструкциите на командор Вирехайнен в такива случаи са пределно 
ясни: „Да се търси съюз с вождовете на племената срещу жреците, за да се прекратяват 
човешките жертвоприношения.“ 

- Щом боговете искат толкова жертви, редно е техният жрец да даде пример - 
предлагаш на жреца. - Защо ти да не бъдеш следващата тяхна жертва? 

Иди на 70. 

При вида на победения си водач другите двама рицари отстъпват назад. Жрецът 
направо пришпорва късокракия щраус в опит да избяга. 

Но Лоринор не се двоуми. Тя пришпорва трионорога си. настига жреца и препречва 
пътя му. Той скача от щрауса и хуква да бяга през високата, гъста трева. 

Тича към 256. 

Танцът, в който си се включил, представлява всъщност молба на племето към 
боговете да даряват победи в бъдещите битки. Затова се издигат нагоре оръжията - да 
падне върху тях благословията, и се надават бойните викове - за да се страхуват враговете. 

А най-силно от всички крещи жрецът, който взема една корона, богато украсена с 
пера ия поднася на вожда, като в същото време ти хвърля подканящ поглед. 

Вождът се учудва: 

- В танца не влиза поднасяне на короната, о, жрецо! Защо го правиш? 

Излизаш напред: 

- Защото искаше да те убия и да заема твоето място, та да си осигури повече жертви 
за боговете! - И показваш ножа за доказателство. 

Дали си ги убедил - ще разбереш на 113. 

- Помогни да спасим живота й! - обръщаш се към вожда. 
Той отронва тежка въздишка: 


- За всичко мога да ти помогна. Но срещу жреца съм безсилен. Той говори с 
боговете. 

Поглежда те в очите: 

- Трябва да си помогнете сами, чужденецо Дел Кахори! А когато това стане, тогава 
и аз ще се намеся! 


Е, май е достатъчно ясно. Споглеждаш се с Даниел и Тахатунга. 
Иди на 140. 

Приготвяш се за стрелба с бластера. Лазерният куршум трябва да мине на 
милиметър от слепоочието на Лоринор, за да порази бандита. Сигурен си, че ще го 
улучиш - на тренировки по стрелбищата на Корпуса за звездни операции безброй пъти си 
улучвал мишени, изобразяващи подобно състояние - терорист, похитил заложници и 
държащ ги под прицел. 

Само че онова бяха мишени. 

А тук имаш работа с жив човек. Малко да трепне ръката ти или пък да мръдне някой 
отсреща - и край, ще убиеш приятел. 

Затова може би е по-добре да използваш древната борба „зогор“ - „защита от огнени 
оръжия“. 

Използваш я на 161. 

Сам вождът с неколцина бойци ви придружава обратно при бота. Оглеждате 
внимателно спасителната черупка. 

Вторични суровини. 

Без губене на повече време - тръгвайте към замъка Хохихихо на барон Тотатубус, 
бащата на красивата Лоринор - на 104. 

Яздите към замъка Хохихихо. Грионорогите, дадени ви от варварите, се оказват 
неочаквано спокойни и кротки животни въпреки сграховития си вид. 

Пътят се вие през обширни степи и мрачни гори, които се редуват. Тъкмо сте 
излезли от една такава гора с огромни дървета, чиито дънери и десет души, хванати за 
ръце, не могат да обгърнат, когато Лоринор казва: 

- Навлизаме в Зоната на миражите. Тук никога не знаеш кое е истинско и кое - 
сътворено от въображението ти. Много рицари и пътешественици са загубили живота си, 
защото са смесили истинските с въображаеми същества и обратно. Можем да рискуваме и 
да пресечем Зоната на миражите. А можем и да я заобиколим - разбира се, така ще 
удължим пътя си ие възможно да изникнат други опасности. 

Решаваш смело да пресечете Зоната на миражите - на 107. 

По-добре да я заобиколите - на 111. 

Нареждаш плененият екипаж на крайцера да бъде затворен в трюма. Но Даниел и 
Тахатунга възразяват: 

- Когато ни плениха след бягството ни от губернаторския кръстосвач, на крайцера 
се държаха добре с нас. 

Това те кара да се довериш на лейтенант Тоусън и да му повериш командването на 
„Скат-делта“. 

Иди на 220. 

Изпреварваш картечаря със стотна от секундата и го поваляш с един изстрел. 

- Обръщай! - крещиш на варварските бойци, които те следват по стълбата. Преди 
битката сте се уговорили за някои възможни хватки в случай, че изпаднете в тежка 
ситуация, както е сега. 

Те дисциплинирано и с изключителна бързина изпълняват заповедта ти: всички 
увисвате от едната страна на стълбата и я обръщате така, че се озовавате отдолу, вкопчени 
в степенките й като катерици. 

Точно в този момент гранатометчикът стреля. Огненото кълбо на плазмената граната 
прелита покрай току-що обърнатата стълба и експлодира далеч в гората. 

Няма нужда отново да командваш: бойците ти вече са обратно горе върху дългата 
стълба, която трепти под трескавите им, забързани крачки. Само веднъж да се озовете 
горе, върху кулата... 

И точно тогава с ужас забелязваш как двама от бранителите на замъка бавно 
обръщат със скрипци огромен котел, в който клокочи и изригва пара кипяща смола. След 
броени мигове черният нажежен поток ще се стовари върху теб и бойците ти и тогава вече 
ще е сигурно, че никой от вас няма да оцелее. 

Изпреварваш събитията и скачаш от стълбата - на 152. 

С всички сили се закатерваш нагоре колкото се може по-бързо - на 48. 

Тръгвате направо през Зоната. Трионорогите стават неспокойни, ту опъват юздите и 
бързат напред, ту внезапно спират и цвилят тревожно. 

Оказва се, че има защо. Насреща ви се завихря тъмен облак, сред който проблясват 
електрически мълнии и се кълбят вълма прахоляк. 

Лоринор се вглежда с тревога натам: 

- Електрическият динозавър! 

Ала после се разколебава: 

- Ако е мираж, бихме могли да преминем без опасност. Но ако е наяве, по-добре да 
отстъпим. 

Решавате да отстъпите - противникът е прекалено силен и ще ви въвлече в една 
ненужна битка - на 115. 

Но ако е мираж, може без страх да продължите пътя си - на 117. 

Старият Мюрмюрош и Фуфулина подкрепят Барбалон и така изчаквате крайцерът да 
се приближи. 

- Капитан Грунгулон! - отеква по тахиорадиото. - Надявам се този път да не си 
натоварен с контрабандни дъвки? 

Капитанът, който мърмори молитви, слушайки разговора ви за абордажи и прочие 
ужаси, се ободрява: 

- Привет, лейтенант Тоусън! - радостно отвръща той. - Вече съм изцяло в рамките на 
закона! 

Чува се, че лейтенантът не може да сдържи смеха си: 

- Откакто те познавам, старче, това не се е случвало! Добре, минавай! 

Всички въздъхвате облекчено. Оказва се, малко прибързано, защото тъкмо понечваш 
да дадеш тяга на двигателите, и гласът на лейтенант Тоусън рязко се променя: 

- Момент, Грунгулон! Току-що получихме нова заповед! Ще трябва да претърсим 
„Космическата ламя“! 

- Но как така? - уплашено протестира капитанът, като забелязва, че започвате да 
проверявате оръжията си. - Нали току-що... 

- Явно е станал инцидент - обяснява лейтенантът. - Приготви се да приемеш екип за 
проверка на кораба! 

- Напред! - войнствено предлага Гарталон. - Челна атака и абордаж! 

Старият Мюрмюрош е предпазлив: 

- Та това е крайцер! По-добре да дадем тяга и да бягаме! 

Кое предложение приемаш? 

На Тарталон - на 989. 

На стария Мюрмюрош - на 210. 

- Добре - съгласяваш се. - Падам на колене! 
Даниел обаче не е съгласен: 

- Откъде-накъде? 

- Ха-ха - подкрепя го Тахатунга. 

- Само заради информацията - увещаваш ги тихо, за да не те чуе красавицата. 

- Ами че информирай се! - вдига рамене Даниел. 
Само ти да се заробиш, пък макар и заради такава хубавица, та после да ти се присмива 
целият Корпус... 

Без тебе. 

Иди на 40. 

Оракулът вдъхновено вдига ръце нагоре: 

- Предскажи, мошенико, какво ще извадя сега от ръкава си: бял или черен заек? 

Презрително се изсмиваш: 

- Да не предсказваме неща, които зависят от нас. Предскажи обаче от коя посока ще 
се появят въоръжени хора? 

Оракулът недоволно размахва ръце: 

- Какви въоръжени хора? Това е карнавал, веселба, никакви въоръжени хора 
отникъде няма да се появят! 


- Ще се появят оттам! - Сочиш посоката, от която очакваш да се появи охраната на 
президента и губернатора. 

Така и става. Групата въоръжени командоси и бодигардове отваря проход в тълпата, 
за да могат президентът и губернаторът на спокойствие да разглеждат карнавала. 
Оракулът е посрамен. 

Халеопяните те поздравяват с бурни викове. 

Бързаш да потънеш в тълпата. Ала някой отново те хваща за ръката. Този път това не 
е Оракулът, но и той има участие, защото стои до едно дребно старче с магьосническа 
островърха шапка на главата. 

- Бърза да офейка! - съобщава Оракулът. 

Старчето го спира с жест: 

- Млъкни, Жакор! - И се обръща към теб: - Твоето представление, чужденецо, ми 
направи голямо удоволствие! Аз съм Мюрмюрош, собственик на цирка, в който работи и 
истинският Звезден оракул... - Жакор изръмжава нещо и свива и разпуска юмруци. - Имам 
нужда от такива добри артисти! Съгласен ли си да постъпиш при мен срещу добро 
заплащане? 

Приемаш - на 251. Отказваш - на 26. 

Тръгвате да заобиколите Зоната на миражите. Пътят ви се отклонява от сухата, 
изгорена от двете слънца равнина на Зоната и се насочва към висока папратова гора. 
Тъкмо да навлезете в нея - и от недрата й проехтява смразяващ кръвта рев. Чуват се 
писъци, кикот, трясък на счупени клони. 

Трионорогите спират и наострят дългите си уши. Споглеждате се. 

После едновременно поглеждате към Зоната на миражите. Там засега всичко е 
СПОКОЙНО И ТИХО. 

Зловещите звуци в гората не обещават нищо добро. По-добре да прекосите Зоната. 

Тръгвате през нея. Ала трионорогите стават неспокойни и цвилят тревожно. 

Оказва се, че има защо. Насреща ви направо изпод степта се издига тъмен облак. В 
него проблясват електрически мълнии, кълбят се вълма прахоляк. 

Лоринор се вглежда с тревога натам: 

- Електрическият динозавър! Ако е мираж, няма опасност. Но ако е наяве, по-добре 
да отстъпим. 

Решавате да отстъпите - на 115. 

Но по всяка вероятност е мираж, тогава продължете пътя си - на 117. 

Президентът може да почака, след като красивата Лоринор е в опасност Спираш на 
място, за да нямат поводи командосите за излишно нервничене. 

Не са на прекалено голямо разстояние, за да не можеш да ги улучиш. 

Но може би все пак отначало ще влезеш в преговори, за да освободят Лоринор с 
добро и да я предпазиш от излишни рискове - на 127. 

Няма време за преговори, дулата на бластерите са насочени в главата й; веднага се 
хвърляш в схватка - на 62. 

Очите на жреца запламтяват с див огън. 

- Ще съжаляваш, чужденецо! - изсъсква бясно той. Сетне, без да ти даде време да се 
опомниш, 

изкрещява към останалите: 

- Боговете искат жертва! Ето жертвата! - Той посочва красивата Лоринор. - Тя 
трябва да бъде убита и хвърлена на олтара на боговете! Само така племето 

ни ще има успешен лов и щастие на бойните полета! 

Варварите явно са свикнали да се подчиняват на боговете си, защото започват да 
мърморят заплашително, да попипват дръжките на оръжията си и да гледат лошо. А най- 
лошо гледат, разбира се, Лоринор, която загубва ума и дума от неочаквания обрат на 
събитията. 

Даниел и Тахатунга се придвижват един към друг, поглеждат към теб. Само миг и 
ще трябва да се биете. 

Подаваш знак за атака и нападате варварите - на 140. 

Молиш вожда за помощ - на 101. 

Отстъпвате пред напора на танковата атака. Но това са последен модел суперкибер- 
танкове, които щом веднъж се програмират за определена цел, я преследват докрай. До 
края на целта... или до собствения си край. 

Вече са проникнали на територията на гвардейските казарми. Отстъплението в 
такива условия заплашва да се превърне в паническо бягство. Специалните 
антигравитонни брони отразяват гранатите и куршумите, с които гвардейците ги 
обсипват. 

Добре поне, че трионорогите, които гвардейците яздят по паради и тържествени 
церемонии, са на паша и не могат да пострадат при атаката. 

На една от последните набързо издигнати барикади полковник Робейра сам участва 
в прицелването на фриотронното оръдие, с чието излъчване се надява да разстрои 
програмирането на кибертанковете и да ги превърне в купчини неподвижно желязо. 

Барбалон мърмори. 


- Нали прицелването им е лазерно? Да запалим сламата от конюшните, димът може 
да блокира прицелите им... 

Барбалон от време на време ще изтърси такава глупост, че да се срамуваш заради 
него. 

Не му обръщаш внимание и вземаш участие в настройването на фриотронното 
оръдие, което е последната ви надежда - на 186. 

Така и така нямате повече надежда - нищо не пречи да последваш идеята на 
Барбалон и да запалите сламата от конюшните - на 262. 

Обръщате трионорогите и поемате назад. 

Но късно. 

Облакът се понася подире ви, няколко мълнии избухват недалеч и изпепеляват 
тревата. 

Сега очертанията на динозавъра се виждат ясно - огромно туловище с дълга шия, 
целият брониран с блестящи като метал плочи и навсякъде около него пробягват 
святкащите дъги на електрическите мълнии. 

- Не е мираж! - установява Даниел. 

- Благодаря за информацията! - отговаря Тахатунга. Предстои схватка на 121. 

Сваляш аркана от седлото на рогатия хибрид между у говедо и носорог и предлагаш 
на Даниел и Тахатунга: 

- Дая вържем! 

Както и очакваш, двамата категорично отказват: 

- Срамно е да се връзва жена! 

И без това не си го предлагал сериозно, но се 

опитваш да ги стреснеш: 

- Ами ако ни хлопне по главите с нещо! Красавицата се разсмива на воля: 

- Ей, ама много ви е страх! 

Май нищо не се получава. На всичко отгоре се и подиграва. 

А бе, я да си ходи по пътя! 

Твоят път води към 14. 

Разчитате, че Електрическият динозавър е мираж и тръгвате смело напред. 

Облакът се устремява насреща ви. Няколко мълнии изпепеляват тревата недалеч от 
вас. 

Сега очертанията на динозавъра се виждат ясно - огромно туловище с дълга шия, 
целият брониран с блестящи като метал плочи и навсякъде около него пробягват 
святкащите дъги на електрическите мълнии. 

- Нее мираж! - установява Даниел. 

- Благодаря за информацията! - отговаря Гахатунга. 

Предстои схватка на 121. 

Циркът на стария Мюрмюрош в дните на карнавала има доста работа и ти си 
доволен, че си намерил подходяща маскировка за операцията. 

Жакор не желае друг да поеме ролята на Звездния оракул. Затова се съгласяваш да 
бъдеш шутът Кламбуркино - вечният неудачник, на когото все някой ще подложи торта на 
стола в момента, когато сяда; ще му пробута лепило вместо паста за зъби или ще му 
сложи коприва в букета, който поднася на гаджето си. 

Другите актьори са красавицата Фуфулина, героят Гарталон и лакомникът Барбалон. 
Фуфулина не можеш да я откъснеш от огледалото. Тарталон непрекъснато играе на дартс 
и от десет стрелички нанизва девет в центъра на мишената. Барбалон като заседне от 
сутринта на препечени гущерови бутчета с биричка, може да откара до другия ден. 

Участвате с по три представления дневно в карнавалната програма, когато идва 
неочаквано предложение: губернаторът Франщебекер ви кани да изнесете представение 
на партито, което дава за приятелите си. Какво решаваш? 

Ще участваш в представлението - на 67. 

Няма да участваш - 50. 

Тахатунга дърпа щурвала на бота към себе си, с което дава пълна тяга и се опитва да 
се изплъзне на скаерите. Разбира се, това е доста трудно. Изтребителите вече са набрали 
инерция, а освен това ви се налага да маневрирате, за да избягвате лазерните трасета на 
бордовите им картечни бластери. 

- Може би да се прикрием обратно зад „Магелан“ - предлага Даниел. 

- Да кацнем на Субурган! - Тахатунга е променил мнението си. 

Към кого се присъединяваш? 

Към Даниел - на 211. 

Към Тахатунга - на 23. 

Полковник Робейра командва и гвардейците се спускат иззад укритията си срещу 
танковете. По неколцина от тях обкръжават всеки танк, катерят се по куполите им, 
закриват визьорите и перископите, с което довършват „ослепяването“. 

Под заплахата от взривяване люковете на танковете започват да се отварят и 
метежниците излизат оттам с вдигнати ръце. 

Вече можете да тръгнете в атака срещу двореца. Свързваш се по тахиофона с Жакор 
и Тарталон, които са останали на гемията „Космическа ламя“, и с лейтенант Тоусън, 
Даниел и Тахатунга на крайцера „Скат-делта“. Оказва се, че те са засекли разговори на 
ПЗО - Противозвездната отбрана на Халеопея, от които са разбрали, че са прехванати от 
радарите й и срещу тях ще бъдат насочени скаерите-изтребители от базата, разположена 
недалеч от столицата. 

Решаваш: атакувате двореца, без да губите повече време - на 193. 

Атакувате скаеробазата, за да попречите на скаерите да излетят срещу гемията 
и крайцера - на 253. 

Целият искрящ в мълнии и светкавици, Електрическият динозавър се устремява 
срещу вас. Само още няколко мига - и ще бъдете изпепелени от нажежените заряди, които 
той изстрелва от всяка точка на тялото си. 

Имате два пътя за отстъпление, по-точно казано - за бягство. 

Към гората, където обаче не можете да препускате с всичката сила на 
трионорогите си - на 123. 

Да заобиколите чудовището и да навлезете навътре в Зоната на миражите, 
разчитайки на скоростта на трионорогите - на 126. 

Варварите ви дават трионороги и сега вие величествено яздите през високите треви 
към замъка Хохихихо. Трионорогите се оказват кротки животни, за всеобща изненада. 
Лоринор ви обяснява, че те се отглеждат специално за битки. Едва тогава показвали 
характера си. 

Ето, че сега, изглежда, също ще покажат характера си. Насреща ви се задават трима 
конници. Блестят страховити гербове по щитовете им, развяват се знамената по копията. 

- Граф Дорондрокор! - изпъшква Лоринор. - Писна ми! 

Думите й се отнасят за конника, който язди начело с вдигнато забрало на шлема, 
изпод което се вижда свирепо лице, обкръжено от не по-малко свирепа черна брада. Той 
вдига ръка, групата спира. Иззад гърбовете на рицарите се показва друг ездач, яхнал нещо 
от рода на късокрак щраус. Жрецът! Ах. мръсникът! Май че трябваше да оставите вожда 
да го принесе в жертва върху олтара... 

- Прекрасна Лоринор! - изревава възторжено граф Дорондрокор. - Какво щастие, че 
ви виждам в своите владения! Най-сетне имам възможност да ви поднеса своите най- 
искрени, сърдечни и любвеизобилни възхищения! 

- Ама, графе - опитва се да възрази Лоринор, - вече десетина пъти сте ми поднасяли 
своите най-искрени, сърдечни и любвеизобилни... какво беше там... 

Графът е все така възторжен и сякаш не ви забелязва: 

- Сега вече ще ви ги поднасям цял живот. Защото нали разбирате, че няма да 
излезете от моите владения! 

Намесвате се - на 76. 

Изчаквате Лоринор да уточни отношенията си с графа - на 92. 

Пришпорвате трионорогите към гората. Вече почти сте се добрали до огромните 
папратови дървета. Ала оттам изплува ослепително сияещо кълбо, което бясно се върти. 
Вътре в него препуска конник с развяващо се наметало. Именно неговият галоп 
предизвиква въртенето на кълбото. 

- Напред! - призовава ви Лоринор. - Това кълбо сигурно е мираж! 

Ами ако не е? 

Решавате, че кълбото е мираж и се втурвате към него, за да се спасите от 
Електрическия динозавър, който диша в гърба ви - на 130. 

Ако кълбото обаче е истинско, то Електрическият динозавър ще е по-малката 
беда - на 132. 

Предполагаш, че на рождения ден на президента непременно ще бъде и 
губернаторът Франщебекер. Прекалено голям е рискът дори под маската на шута 
Кламбуркино той да разпознае „терориста“, който се опита да отвлече звездолета му. Ех, 
къде ли са сега Даниел и Тахатунга? Липсват ти приятели. 

- Нека отиде някой друг - предлагаш на Мюрмюрош. 

Старецът се натъжава: 

- Кламбуркино, ти си звездата на цирка! Щом се разчуе, че сме развеселили самия 
президент, което със сигурност ще стане, ако ти изиграеш няколко сценки - каква реклама 
ще бъде това за нас! Ще спечелим и добри пари, което в един цирк невинаги се случва! 

Е, на такава молба не можеш да откажеш... 

- Добре, Мюрмюрош - съгласяваш се. 

Старецът просветлява: 

- Знаех си, че мога да разчитам на тебе. 

На другия ден се озоваваш на празника. 

Разбира се, както си очаквал, тук е и губернаторът 

Франщебекер. Под маската на Кламбуркино обаче се чувстваш в безопасност. 
Използваш факта, че от естрадата, където играеш, се вижда всичко, за да проследиш дали 
губернаторът пък не е намислил да използва точно рождения ден на президента, за да 
о.бяви преврат. Засега всичко е спокойно, няма никакви признаци на започващ метеж. 

Но спокойствието внезапно се нарушава. Губернаторът, който до момента е 
разговарял и се е шегувал с други важни сановници около президента, тръгва право към 
теб. Изтръпваш. 

Зареждаш бластера под шутовската мантия и си готов - на 164. 


125 


„Палада-4“ каца сред пясъчни вихрушки, вдигани от спирачните дюзи. които с 
пронизителен вой удържат грамадата на звездолета над повърхността на космодрума. 

Тръгвате към него, изпращани натьжено от Лоринор и трупата на стария 
Мюрмюрош, когато чувате задъхан вик. Това е капитан Грунгулон, който тича към вас. 
Дотичва и пъхва в ръцете ви по нещо, след което маха за сбогом: 

- Звездите с вас, вълци! 

На път към звездолета поглеждаш в дланта си - вълчи зъб. 

И това е най-голямата награда, която може да ви бъде дадена от един истински 
Звезден вълк. 


КРАЙ. 

Пришпорвате трионорогите към степта, за да заобиколите Електрическия динозавър. 
В момента, когато препускате покрай огромните папратови дървета, оттам насреща ви 
изплува огромно сияещо кълбо, което бясно се върти. Кълбото е прозрачно и се вижда как 
вътре в него препуска конник с развяващо се наметало. Именно неговият галоп 
предизвиква въртенето на кълбото. 

- Напред! - призовава ви Лоринор. - Това кълбо сигурно е мираж! 

Ами ако не е? 


Решавате, че кълбото е мираж и се втурвате към него, за да се спасите от 
Електрическия динозавър, който диша в гърба ви - на 130. 

Ако кълбото обаче е истинско, то Електрическият динозавър ще е по-малката 
беда - на 132. 

- Кажете условията си? - предлагаш, по-скоро за да спечелиш време. 

През това време бавно и почти незабележимо се придвижваш и заставаш в позиция, 
удобна да ги атакуваш с хватки от космическата борба „зогор“ - „защита от огнени 
оръжия“, древно бойно изкуство на дивите племена от мъглявината Кракрапракроа, когато 
с голи ръце се сблъскали с модерните автоматични бластери. 

- Условието е да ни подариш тази красавица! - подиграва се единият командос. 

Вече си в положение, удобно и за стрелба, и за странично влизане с хватки от 
„зогор“. 

За по-сигурно стреляш с бластера - на 102. 

Повече разчиташ на безпогрешните хватки от „зогор“, затова и влизаш в 
схватката с командосите с голи ръце - на 161. 

- Мисля, че тези, които търсите, са в луксознага класа - казваш на висок глас на 
главатаря на терористите. 

Той ти хвърля бегъл поглед. Стараеш се да изглеждаш невинно и това го успокоява. 
Но само донякъде. 


- Покажи си документите, щом си такъв любезен! - нарежда ти той, докато 
преглежда картите на останалите пътници. 
Иди на 61. 

Споглеждате се с Тарталон, Барбалон, Фуфулина, Жакор и стария Мюрмюрош. 
Разбирате се без думи... 

Вниманието на патрулните е приспано от привидното ви подчинение. В момента, 
когато ви прехвърлят на борда на корвета, атакуваш сърдития майор, обезоръжаваш го с 
един удар, и насочваш бластера към останалите командоси. Приятелите ти на свой ред се 
спускат към тях и докато ти ги държиш в шах с насочен бластер. бързо отнемат оръжията 
им иги разпределят помежду си. Спускате се по коридорите на корвета към командната 
зала, където връхлитате с насочени бластери и вик: 

- Звездолетът е във властта на Мрака! - старият боен вик на пиратите от времената на 
Империята, който се оказва, че и сега върши работа: екипажът настръхва от ужас и без 
много приказки предава управлението на корвета. 

Затваряте ги в десантния трюм, след което с увеличени сили поемате обратно към 
Халеопея - на 159. 

По всяка вероятност кълбото с препускащия в него конник е мираж - затова храбро 
пришпорвате трионорогите право към него. 

Уви! Какъв ти мираж? На всичко отгоре то се оказва и управляемо - конникът вътре 
така променя посоката на галопа си, че се налага да се разпръснете на всички страни, за да 
не бъдете премазани. 

Сега Електрическият динозавър и Препускащото кълбо се оказват изправени пред 
схватка помежду им, която ще започне всеки миг - на 135. 

Сроковете те притискат. Заговорниците очевидно имат намерение да преминат към 
активни действия и замъкът Хохихихо ще бъде център на действията им. 

Може би е най-добре да предупредиш директно президента - 27. 

Или ще действаш сам - на 96. 

Пред странното кълбо с препускащия в него конник, което явно е готово да ви 
размаже по пътя си, 

Електрическият динозавър не изглежда толкова страшен. 

Още повече, че една от неговите мълнии, която той изхвърля от големия нокът на 
дясната си предна лапа, докосва кълбото. В отговор конникът вътре в него така променя 
посоката на галопирането си, че то започва да се търкаля право срещу динозавъра. 

Схватката между Електрическия динозавър и странното Препускащо кълбо ще 
започне всеки миг - на 135. 

- Разбира се, Мюрмюрош! - Знаеш, че циркът не може да откаже такава височайша 
покана, която ще му донесе добра печалба. 

Старецът просветлява: 

- Знаех си, че мога да разчитам на тебе. 

На другия ден се озоваваш на празника по случай рождения ден на президента. 

Разбира се, както си очаквал, тук е и губернаторът Франщебекер. Под маската на 
Кламбуркино обаче се чувстваш в безопасност. Използваш факта, че от естрадата, където 
играеш, се вижда всичко, за да проследиш дали губернаторът пък не е намислил да 
използва точно рождения ден на президента, за да обяви преврат. Засега всичко е 
спокойно, няма никакви признаци на започващ метеж. 

Както винаги, шутът Кламбуркино има шумен успех. Всички гости ръкопляскат и те 
молят да играеш на бис някоя от сценките. Изпълняваш желанието им, но през цялото 
време си на тръни - дали точно сега Франщебекер не е намислил да предприеме 
решителни действия? 

И точно когато преценяваш това, той приближава към теб. Под шутовската мантия 
на Кламбуркино, разбира се, имаш зареден автоматичен бластер. Ако губернаторът те е 
познал, нямаш друг изход, освен да стреляш в него. 

Сваляш предпазителя на бластера. 


Губернаторът приближава насам. 
Готов си всеки момент да стреляш. Дали ще се наложи? 
Ще разбереш на 164. 

Сваляш маската си. Лоринор радостно пляска с ръце: 

- Знаех си, че Кламбуркино е приятел! 

Чудесно е, че си я зарадвал. Но заговорниците се готвят за решителни действия. 
Трябва нещо да се направи. 

- Трябва да вървя - казваш на Лоринор. 

- Ще се видим пак, нали? - настоява тя. 

- Разбира се - уверяваш я. Но без да си особено уверен. 

Иди на 131. 

Електрическият динозавър и Препускащото кълбо влизат в смъртна схватка. 

Динозавърът изстрелва няколко мълнии, които обаче отскачат от блестящата 
повърхност на кълбото. На свой ред конникът от кълбото прави остър завой и всеки 
момент ще прегази чудовището. 

- О! - изкрещява Лоринор. - Това са миражи! 

- Как разбра? - възразява с опасение Тахатунга. 

- Защото няма звуци! Трябва бързо да ги разделим, защото иначе взаимно ще се 
унищожат! И повече никога няма да съществуват! 

Не си много убеден, но Лоринор пришпорва трионорога си и се втурва между двете 
странни чудовища. Остава ви само да я последвате. 

И внезапно всичко се разсейва. Стопяват се във въздуха и Електрическият 
динозавър, и Кълбото с препускащия конник. Пред вас е отново безкрайната степ, над 
чийто хоризонт блестят двете слънца. 

- Извършихме добро дело - казва със задоволство Лоринор. - Спасихме два миража. 
Щеше да е тъжно да се унищожат един друг, нали? 

Продължавате пътя си на 91. 

На борда на звездолетния фургон се прехвърлят няколко тежко въоръжени 
командоси. Отбелязваш за себе си, че вече с полицията действат и военни части. Явно 
превратаджиите събират силите си за деня „Хикс“. 

Командосите тършуват навсякъде из звездолета. дори из гардеробите с цирковите 
костюми, и скоро един от тях извиква: 

- Намерих пера от Жар-птица! 

Това, разбира се, е фалшификация - те сами са ви подпъхнали перата. 

Възразявате и твърдите, че не сте пренасяли наркотик - на 32. 

Разговорите са излишни - на 1209. 


137 


Капитан Грунгулон те привиква тайно в коридора на президентската яхта, докато се 
изтегляте обратно на борда на „Космическата ламя-: 

- Дел Кахори, ще се престоря на беглец от твоята група и ще се присъединя към 
екипажа на губернатора! Хитро, нали? 

Прехвърляте се на борда на гемията, докато обмисляш плана на капитана. Хитро... 
може би. Обзорните екрани показват, че губернаторската фрегата се приближава с пълна 
тяга насам. Явно са усетили, че крайцерът е бил само примамка. 

Приемаш плана на капитана - на 154. 

Предпочиташ незабавно да атакуваш с обединените сили на крайцера и гемията 
губернаторската фрегата, която е попаднала в капан - на 8. 

Хуквате навън от барчето. Корветът и фургонът са заредени. Освобождавате 
пленниците и незабавно излитате. Още едно премеждие е останало зад гърба ви. 

Кацате безпрепятствено на Субурган и от контролната кула ви уведомяват, че ще 
бъдете подложени на карантинна проверка. Това е учудващо, защото не се е чуло за 
епидемия в космоса, но все пак допускате карантинния екип на борда. 

Още с появата на „санитарите“ разбираш, че са толкова санитари, колкото ти си 
златната рибка. Уредите, с които имитират търсене на микроби, всъщност са зле 
маскирани устройства за дистанционно извличане на компютърна информация - хитри 
машинки, с които може да се установят рейсовете на един звездолет от момента на 
построяването му. Явно на „санитарите“ много им се иска да знаят къде точно сте 
пътували и откъде идвате. Типична контраразузнавателна информация. 

Разобличаваш мнимите „епидемиолози“ - на 56. 

Засега не ги разобличаваш, а изчакваш да се издадат каква точно е истинската им 


цел - на 228. 

Отстъпваш. Скриваш бластера и побягваш към близките храсти. Охраната на 
губернатора не си губи времето - зад гърба ти ехти тежък тропот на десетки нозе. 

Имаш два пътя за бягство. 

Навътре в парка - на 142. 

Към разкошната губернаторска вила - на 144. 

Докопваш един меч от разхвърляните по кожите наоколо, свирваш и това е 
достатъчно Даниел и Тахатунга да скочат и да се озоват от двете ти страни, а с миг 
закъснение и Лоринор да застане до вас, стиснала каменен боздуган. 

Обаче варварите проявяват учудващо бърза реакция и докато усетите гърбовете си 
опрени един в друг, виждате наоколо си обръч от насочени копия, който заплашително се 
свива. 

Остриетата на копията са едно до друго. Няма изход. По-точно изходът от 
ръкопашния бой при този превес на силите отсега е ясен. 

Просто всички ще загинете. 

А може би все пак е по-добре само един да загине вместо всички? 

Кой да бъде този „един“? 


Хайде, решавай бързо, защото някои от по- нетърпеливите варвари вече вдигат 
копията си за удар! 

Предлагаш себе си за жертва с надеждата това да отложи развръзката поне за 
кратко; толкова, колкото е необходимо да се измисли нещо окуражаващо - на 69. 

Хвърляш се в ръкопашен бой с надеждата да си пробиете път - 168. 

Полицейският капитан възразява: 

- Не е така, губернаторе! Щом в залавянето са участвали полицейски служители, 
подсъдимият има право на обжалване! 

- Глупости! - избухва губернаторът. - Нима ще се церемоним с един терорист? 
Изведете го, докато решим съдбата му! - заповядва на охраната. 

Двамата командоси те извеждат в коридора. На излизане с бегъл поглед върху 
обзорните екрани разбираш, че флотилията вече навлиза в орбитата на Халеопея. 

Време е за бягство! 

Нанасяш саблен удар в слънчевия сплит на командоса отляво, с лакът изкарваш 
въздуха на този вдясно, и двамата се просват на пода. Бързо отключваш белезниците и се 
оглеждаш за възможните пътища за бягство. Те са два: 

към спасителен едноместен катапулт - на 235; 

към разузнавателна совалка - на 34. 

Тичаш навътре в парка. Шансовете да се изплъзнеш на охраната са доста добри - 
наоколо е тъмнина, отвсякъде те обграждат високи папратови дървета и гъсти храсталаци. 
Трите луни само от време на време успяват да пробият мрака и да изпълнят 
пространството наоколо със зловещи сенки. 

Ще се спасиш... може би... 

Само „може би“, защото към гласовете и трополенето на бодигардовете се е 
примесил и друг звук - зъл, настървен и ожесточен лай. 

Кучета! 

Лаят се приближава стремително, пращят счупени клонки, шумят раздвижените 
храсти. Мракът може да те скрие от бодигардовете, но кучетата ще те надушат навсякъде. 

А може би... не навсякъде? 

Покатерваш се на едно от високите папратови дървета - на 147. 

Променяш посоката на бягството си в широк завой към вилата с надежда да 
преминеш през басейна и кучетата да загубят дирята ти - на 151. 

С намерението да атакуваш незабавно фрегатата на Франщебекер тръгваш обратно 
към абордажния шлюз на гемията „Космическа ламя“. 
Вървиш към 137. 

Тичаш към вилата. 

Имаш шансове да се изплъзнеш на охраната - наоколо е тъмнина, отвсякъде те 
обграждат високи папратови дървета и гъсти храсталаци. Трите луни само от време на 
време успяват да пробият мрака и да изпълнят пространството наоколо със зловещи 
сенки. 

Но към гласовете и трополенето на бодигардовете се е примесил и друг звук - 
металнохрипкав, настървен и ожесточен лай. 

Кучета! 

Лаят се приближава стремително, пращят счупени клонки, шумят раздвижените 
храсти. Мракът може да те скрие от бодигардовете, но кучетата ще те надушат навсякъде. 

Дали пък навсякъде? 

Хвърляш се към едно от високите папратови дървета и започваш да се катериш по 
него - на 147. 

Променяш рязко посоката на бягството си и се спускаш към басейна. Ако 
преминеш през водата, може да загубят следите ти - на 151. 

- Обжалвам присъдата! - заявяваш. - Искам адвокат! 
Губернаторът франщебекер се изсмива в лицето ти: 

- Това е военен съд! Какви адвокати? Какво обжалване! 
Търсиш възможности за бягство. 

Иди на 141. 

- Те лягат в обратен курс! - изненадва се Лоринор, като сочи централния обзорен 
екран. 

Кортежът на президента наистина завива обратно към Субурган. Начело е фрегатата 
на губернатора франщебекер. Звездолетите влизат в орбита и потъват в атмосферата на 
планетата. 

Не ви остава нищо, освен да влезете в орбита около планетата и да обмислите какво 
да правите. Всъщност не се налага много да мислите, защото скоро хващате 
радиосъобщение: 

- До всички! Говори замъкът Хохихихо! Днес беше свален от власт президентът 
Брен Зарубу! Нашият нов президент е досегашният губернатор Франщебекер! Да живее 
президентът Франщебекер! Повтаряме: до всички! Говори... 

Споглеждате се в недоумение. 

- Току-що свалиха президента - констатира Фуфулина. 

- Това можеше да се предскаже - изпъшква старият Мюрмюрош. 

Жакор смята това за упрек към себе си: 

- С такива лесни предсказания не се занимавам. 

От крайцера се обажда по тахиорадиото Даниел: 

- Дел Кахори! Президентът е свален. Какви са плановете ти? 

Решаваш да се оттеглите на безопасно разстояние от планетата Субурган и да 
организирате съпротива срещу узурпатора, след като той вече показа истинското си 
лице - на 149. 

Или атакувате незабавно - на 6. 

С цялата бързина, на която си способен, се покатерваш на близкото високо 
папратово дърво. 

Тъкмо навреме, защото лаят и воят се засилват и долу сред шум от счупени съчки и 
раздвижени храсти се появява цяла глугница кучета. Едно с друго не си приличат - има 
свирепи мечозъби следотърсачи от Цефалея, едроглави костотрошачи от астероидите на 
Драмбален, остроноси изкормвачи от горещите пясъци на Харасара с добродушни очи и 
винтообразни зъби. 

Навреме си се озовал върху дървото - това те е спасило. 

Спасило ли те е? 

Има нещо в глугницата, което освен страха от зъбите и челюстите вдъхва и 
смущение. Отначало не разбираш какво е то, а когато го разбираш, вече е късно. 

Очите на всички кучета светят. 

И не само очите им светят, а и телата им, когато се докоснат едно в друго или се 
отъркат в дърветата и храстите, издават метален звук. 

Никакви кучета! Киборги! Роботи с формата на живи същества. В случая - най- 
подходящата форма. Тази на кучетата-убийци. 

Това, че очите им светят, още не е най-лошото. По- лошото е, че светят не очи, а 
вградените в тях лазерни биодетектори. Няколко лъча се кръстосват върху тебе. Ако бяха 
истински кучета, имаше, макар и малка, възможност да се спасиш. Сега няма. Още повече, 
че със стоманените си нокти и лапи те са и превъзходни катерачи. Спасението е само 
едно. Скок върху съседното дърво, оттам светкавично слизане долу и хукване в обратната 
посока, докато глугницата тепърва определя координатите ти - на 157. 

Приготвяш се за ръкопашен бой. С поглед установяваш, че Даниел и Тахатунга също 
само чакат удобния момент. 
Той може би ще дойде на 61. 

Докато обмисляте бъдещите си планове недалеч от орбитата на Субурган, от 
тахиовизионни съобщения узнавате, че Франщебекер се е настанил в президентския 
дворец в Халеопея, а президентът Брен Зарубу е заточен в замъка Хохихихо на Субурган. 

Решаваш да се отправите към столицата Халеопея и да влезете в решаваща 
схватка с Франщебекер - на 15. 

Или първо ще предприемеш акция за освобождаване на президента от заточението 
в замъка Хохихихо на планетата Субурган - на 264. 

Откривате губернатора Франщедекер на покрива, където е в готовност за излитане 
един скаер. Последните верни му командоси са инсталирали плазмено оръдие, насочено 
срещу вас. 

Всяко забавяне ще позволи на губернатора да избяга. 

Хвърляш десантчиците срещу оръдието - ясно е, че ще има загинали, но 
останалите живи ще заловят Франщебекер - на 31. 

Заповядваш на десантчиците да се оттеглят и оставяте губернатора да излети, 
за да не давате излишни жертви - на 166. 

Тичаш с всичка сила към басейна. Надеждата ти е да го прекосиш и във водата 
кучетата да загубят следите ти. 

Слаба надежда. Когато хвърляш поглед през рамо, забелязваш как очите на 
глутницата, която те преследва, излъчват позната червена светлина - лазерните лъчи на 
вградени биодетектори. 

Никакви кучета! Роботи-киборги с формата на животни. По-добре наистина да са 
мечозъбите следотърсачи от Цефалея, едроглавите костотрошачи от астероидите на 
Драмбален или остроноси изкормвачи от горещите пясъци на Харасара с добродушни очи 
и винтообразни зъби. От следотърсачите, костотрошачите и изкормвачите има някакъв 
шанс за спасение. От киборгите - никакъв! И басейнът не ти дава никаква надежда. 
Спасението ти е само в една посока. 

Тичай към вилата - на 157. 

Увисваш на една ръка от стълбата и избираш място къде да скочиш. 

Варварите, които пълзят подире ти по стълбата, се объркват, някои от тях също 
започват да се готвят да скочат от шеметната височина, други спират катеренето и 
недоумяващо се оглеждат, трети започват да се спускат обратно. 


На стълбата настава суматоха, която заплашва да прерасне в паника. Единственият 
изход да предотвратиш това е - напред! И само напред! 
С най-голяма скорост се закатерваш нагоре - към 489. 

- Какви богове сме ние? - въздъхваш честно и почтено. - Че и президента 
изтървахме... 

Вождът се усмихва: 

- Знаем, че не сте богове. 

Това те изненадва: 

- Тогава... защо ни отдавате такива почести? 

Сега той въздъхва: 

- Заради околните племена. Те вярват, че сте такива, защото не са ви виждали. 
Друго си е да ти гостуват самите „богове“. Никой от съседите не смее да ни нападне. 
Всички ни се кълнат във вярност и вечна дружба. 

И те поглежда умолително: 

- Нали няма да разгласявате, че не сте богове? 

- Разбира се - услугата в края на краищата нищо не ти струва. - Но ще ни помогнете 
ли да освободим президента Брен Зарубу, който е заточен в замъка Хохихихо? 

- Моите бойци са готови за битка - уверява те вождът. 

Решаваш да проведете незабавна мълниеносна атака срещу замъка - на 175 

или 

за да не се пролива кръв, ще подложите замъка на обсада - на 225. 

Гърмът на катапулта изстрелва капитан Грунгулон в пространството на космоса, 
обвит в крехката капсула. 

От яхтата на президента го забелязват и отварят един от страничните шлюзове. 

Освен крайцера сега насочваш и гемията „Космическа ламя“ към губернаторския 
звездолет. Франщебекер е забелязал, че фрегатата му е в капан, независимо от 
придружаващите я скаери, и с отчаян завой се насочва обратно към Субурган, където 
очевидно се надява да се укрие под защитата на замъка Хохихихо. 

Отдалечаваш се на достатъчно разстояние, за да държиш кортежа на 
президента в обзорните си екрани до орбитата на столичната планета Халеопея - на 
146 

или 

се впускаш в преследване на губернаторската фрегата обратно към Субурган и 
замъка Хохихихо - на 29. 

Внезапната ви поява в тила на противотанковото гнездо вцепенява разчета му. 
Метежниците послушн Ь вдигат ръце при вида на насочените бластери. Гутакси насочвате 
плазменото оръдие към съседното противотанково гнездо, където забелязвате, че отново 
се канят да стрелят по кибертанковете. 

Стреляте незабавно - на 266. 


Предлагате на разчета на оръдието да се предаде, иначе ще ги унищожите - на 
181. 

След като слизате на спътника, имате три варианта да продължите пътя си до 
Халеопея - със следващия пътнически звездолет. с астротакси или с боклукчийския 
звездолет, който е докарал за преработка отпадъците от столичната планета и скоро ще 
тръгне обратно. По разписание пътническият звездолет е твърде късно за намеренията ви, 
затова избирате: 

астротаксито - на 206; 

безпилотния боклукчийски звездолет - на 177. 

Глутницата кучешки роботи-убийци те е зафиксирала и сега се носи по петите ти. 
Най-отпред е добродушният изкормвач от Харасара, чиято остроноса аеродинамична 
форма му дава предимство в гонитдата. 

Разбира се, може да извадиш бластера и да стреляш. Но това веднага ще разкрие, че 
не си глуповатият клоун Кламбуркино, а въоръжен и опасен тип. И цялата операция по 
разкриването на заговора ще бъде провалена. 

Ще се справиш първо с изкормвана, който вече ще захапе петите, а после с другите 
кучета-роботи - на 162. 

По-сигурно е да дезактивираш наведнъж цялата глутница - на 165. 

Докато на крайцера се туткат, изненадани от неочакваната ви маневра, залепвате 
борда си до неговия и използвате спасителните пробивани като абордажни канджи. 
Обшивката на патрулния кораб е разрязана и без бавене се втурвате в него, като стреляте в 
движение. 

В този момент приемникът в скафандъра ти долавя заповед, предадена по радиото и 
предназначена явно за друг патрулен звездолет. Познаваш гласа на губернатора 
Франщебекер: 

- Терористи нахлуха на борда на патрулен крайцер „Скат-делта"! Заповядвам да 
унищожите крайцера! 

Екипажът на крайцера прекратява стрелбата. Оттам размахват бяло знаме и насам 
приближава офицер: 

- Аз съм лейтенант Тоусън, командир на „Скат- делта"! Позволете да напуснем този 
сектор, защото губернаторът франщебекер току-що даде заповед да бъдем унищожени 
всички! 

- Губернаторът има и други прегрешения - уверяваш го и му разказваш за заговора. 

Лейтенантът не се колебае: 

- Дел Кахори, нека се присъединим към вас! 

След което добавя смутено: 

- В трюма си имаме двама пленници, които може би са ваши приятели. 

След малко на вратата се появяват... Даниел и Тахатунга. Разтъркваш очи. А Даниел 
дори те упреква: 

- Чакахме те по-рано, Дел Кахори! 

Доверяваш се на лейтенанта и му поверяваш 

командването на крайцера - на 220. 


Не му вярваш и заповядваш екипажът на крайцера да бъде затворен в трюма - на 
105. 

Летите към Халеопея, когато в орбитата на астероидите Джента установявате 
преградна верига от патрулни крайцери и военни кръстосвани. Вече имаш основания да 
подозираш, че всички патрули в тоя звезден регион имат задача да ви хванат. Може би е 
по-добре да завиете обратно към Субурган? Преди да решите това обаче трябва да 
заредите изтощените реакторни батерии на корвета и фургона. Това трябва да стане на 
някоя забутана транслаторна станция, където наличието на боен корвет в трупата на 
циркови артисти няма да предизвика излишни въпроси. 

Най-подходяща е станцията на астероида Джента - на 18. 

Той се намира на 172. 


160 


Насочваш отнетия от главатаря бластер към терористите, но чуваш вика на Даниел: 

- Дел Кахори! 

И сам знаеш това, което иска да ти каже - лазерният куршум не може да повреди 
звездолета, но опасността за пътниците е голяма. Още повече при настъпилата паника. 

Иди на 55. 

„Зогор“ е изкуство, което срещу непосветени действа зашеметяващо. Един твой 
скок, пронизителен вик: 

- Зо0го-0-0-ор1! - два удара; и бластерите им се търкалят на земята, а самите те са 
проснати по гръб и само безпомощно се опитват да изпълзят встрани. 

Насочваш бластера си към тях: 

- Къде е президентът? 

Но командосите са твърди бойци, макар и победени. Единият дори няма намерение 
да отвори уста, а другият презрително изхърква: 

- Намери си го! 

Можеш да опреш дулото в главата му и под заплахата от разстрел да го накараш 
да говори - на 195. 

Нямаш време за губене с тях, с помощта на Лоринор ще се ориентираш в 
лабиринтите на замъка и ще намериш президента - на 173. 

Сваляш пелерината от раменете си и в мига, когато харасарският добродушен 
изкормвач ще се нахвърли срещу тебе, я мяташ върху главата му. 

Спечелваш секунди, но те са решаващи. Изкормвачът застава като вкопан, защото 
очните му сензори са елиминирани. Докато мозъкът му търси алгоритъм за решаване на 
възникналия проблем, глугницата го връхлита изотзад. За да се докопат до тебе, трябва да 
го прескочат, което не всички успяват. Сред металните убийци настава меле и суматоха. 
Това ти дава още ценни секунди. 

Можеш вече да избягаш - на 167. 

Изваждаш бластера и стреляш в купчината електронни чудовища - на 169. 

Докато уж продължаваш „предсказването“ по дланта на президента, казваш тихо, за 
да бъдеш чут само от него: 

- Губернаторът франщебекер организира заговор! Президентът ти хвърля бегъл 
поглед и казва също 

толкова тихо: 

- Ако аз наруша закона, какъв президент съм? А за да не наруша закона, е 
необходимо само едно нещо: доказателство! Имаш ли доказателство, о, Звездни оракуле? 

- Не още - признаваш. - Но докато се намери доказателство, заговорът ще се 
превърне в открит метеж! 

Президентът вдига рамене: 

- И това ще е най-необоримото доказателство! Явно засега не си убедителен. 
Губернаторът 

Франщебекер идва насам. Налага се да изчезваш. Изчезваш на 254. 

Губернаторът идва при теб. 

-Ти успя да разсмееш всички, Кламбуркино!-хвали 

те. 

Маската върху лицето променя и гласа ти, което е още една гаранция, че няма да 
бъдеш разпознат. 

- Това е една от задачите на шута, губернаторе! - осведомяваш го. 

Той се вглежда замислено в тебе: 

- А какви са другите задачи на шута? - пита подозрително. 

- Да казва винаги истината, дори когато се шегува - отговаряш. 

Така си е. Поне на Земята винаги е било така. 

Но това кой знае защо, тревожи губернатора Франщебекер. Той продължава да те 
гледа внимателно: 

- Казва я, ако я знае - угочнява. - Ти знаеш ли истината, шуте Кламбуркино? 

- Който знае - не говори, който говори - не знае - отклоняваш прекия отговор. 

Това, разбира се, още повече разтревожва губернатора. Той ти предлага: 

- Ела с приятелите си актьори на партито, което устройвам в моето имение! Там ще 
забавлявате гостите ми, ще имате добра печалба, аи ще можем да продължим разговора 
си за истината и лъжата! 

- Благодаря за поканата, губернаторе! - отговаряш. 

След което завършваш представлението и се готвиш за следващото, в имението на 
губернатора - на 67. 

Решаваш да се справиш наведнъж с цялата глугница. Изчакваш харасарският 
добродушен изкормвач да се приближи дотолкова, че вече а-ха и ще захапе петите ти. 
Очите му засилват победоносния си червен лазерен блясък. 

Сваляш пелерината от раменете си и в мига, когато металният звяр ще се нахвърли 
срещу тебе, я мяташ върху главата му. 

Спечелваш секунди, но те са решаващи. Изкормвачът започва да се върти на място, 
понеже очните му сензори са заслепени. Докато мозъкът му търси алгоритъм за решаване 
на възникналия проблем, глутницата го връхлита изотзад. За да се докопат до тебе, трябва 


да го прескочат, което не всички успяват. Сред металните убийци настава меле и 
суматоха. Това ти дава още ценни секунди. 
Продължаваш бягството си - на 167. 


Без повече колебания вадиш бластера и стреляш в купчината електронни хищници - 
на 169. 

Скаерът с губернатора Франщебекер излита. 

В това време варварските бойци начело с Вожда се изсипват на покрива, минават в 
тила на разчета на плазменото оръдие и командосите са принудени да се предадат. 

Капитан Грунгулон крещи по тахиофона: 

- Ало, „Космическа ламя“! Чувате ли ме? 

- Чувам - през писукането и пращенето се долавя гласът на оракула Жакор. 

- Бързо над двореца! 

- Идваме със „Скат-делта“! - съобщава Жакор. 

И наистина, не след дълго туловищата на крайцера и гемията надвисват над покрива 
на президентския дворец. 

Капитан Грунгулон нарамва една десантна раница и се обръща към теб: 

- Дел Кахори! Идваш ли с „Ламя“-та? 

Приемаш идеята му да преследвате губернатора 

Франщебекер с „Космическата ламя“ - на 176. 

Гемията явно не може да се сравнява по скорост с бързоходния скаер-изтребител, 
затова предпочиташ да се качиш на борда на крайцера при лейтенант Тоусън, Даниел и 
Тахатунга - на 219. 


167 


Продължаваш бягството. Лаят и воят на хищната метална глутница остават зад гърба 
ти. 

Недалеч от тебе е басейнът. За да се измъкнеш от имението на губернатора, се налага 
да минеш покрай него. Франщебекер още не е излязъл от водата и с крясъци призовава 
охраната си да те намери и да свършва с тебе. 

Тръгваш през храстите с намерение да заобиколиш басейна - на 97. 

Дръпваш две копия, завърташ меча с вихрена бързина и разкъсваш стената на 
варварите. Даниел, Тахатунга и Лоринор вървят редом до тебе и варварските бойци не 
могат да припарят до вас, посрещани от фучащите остриета. 

Те всъщност и се отказват да кръстосат отблизо оръжия с вас. Отстраняват се. вдигат 


копия и насочват лъкове. След миг ще бъдете набучени отвсякъде. 
Иди на 69. 

Прицелваш се с бластера. Но се оказва, че няма смисъл да стреляш. Хищните 
електронни преследвачи достатъчно са се преплели и омотали, за да привличаш 
допълнително вниманието върху себе си. 


Обръщаш гръб на металната глугница и продължаваш бягството си. Лаят и воят 
остават зад гърба ти. 

Недалеч от тебе е басейнът. За да се измъкнеш от имението на губернатора, 
трябва да минеш покрай него. Франщебекер още не е излязъл от водата и с крясъци 
призовава охраната си да те намери и да свършва с тебе. 

Заобикаляш басейна - на 97. 

Скоро откриваш повредата и закърпваш криво-ляво неугринната помпа, която плаче 
за смяна. Засега ще издържи. 

Успявате да включите. Първа дюза киха, втора кашля, трета хрипти, четвърта 
размишлява - но все пак двигателят действа. Най-изненадан от това обстоятелство е 
капитан Грунгулон. Той вдига вежди, когато екраните и компютрите оживяват, и 
гръмогласно обявява: 

- Хиляда звездни вълци! Вече смятах, че костите ми ще изгният в тази галактическа 
дупка! Вие сте наистина добър екипаж! 

„Оракулът“ Жакор се подсмихва: 

- Предсказвам, че няма да измине и едно звездно денонощие, и това ти мнение ще 
бъде разклатено! 

Прогнозата му може да се сбъдне и доста по-рано. Едва излитате, когато сте 
засечени от патрулен крайцер. И бездруго е ясно, че след измъкването ви от замъка 
Хохихихо губернаторът Франщедекер е вдигнал по тревога всички патрули в този сектор. 

Крайцерът приближава. 

Тарталон, както винаги, се прави на герой: 

- Да го нападнем на абордаж! Вероятно не очакват това от тази стара гемия! 

Барбалон, като по-кротък, е категорично против; вероятно не е изгладнял 
достатъчно. Когато е гладен, става войнствен. 

- Нека първо да опитаме да ги излъжем! - предлага той. 

Трети вариант няма. Кой избираш? 

Този на Тарталон - и се устремявате в битка - на 227. 

Барбалон разсъждава по-разумно; изчаквате - на 108. 

Намесваш се в разговора: 

- Господин полковник, та нима ако някой успее да се промъкне през покрива на 
двореца и седне в президентското кресло, ще се подчинявате и на него? 

Полковникът се замисля. 

Фуфулина и Лоринор незабелязано застават от двете му страни. Барбалон и старият 
Мюрмюрош небрежно слагат ръце върху кобурите на бластерите. 

Полковникът вдига глава: 

- Аз съм на ваша страна, господин президент! - казва твърдо той. 

Всички въздъхват облекчено. 

Полковник Робейра заповядва на гвардейците да се готвят за битка. След което по 
радиостанцията предлагате на метежниците, укрепили се в президентския дворец, да 
сложат оръжие и да се предадат. 

Докато гвардейците се подготвят за нападение срещу двореца, по недалечния 
булевард се чува шум на двигатели и дрънчене на вериги. 

- Танкове! - възбудено извиква полковникът. 


И наистина, насам се приближава танкова колона, над която се развяват знамена с 
герба на Франщебекер. 

Решаваш да заемете отбрана и да отблъснете танковата атака - на 208. 

Нареждаш на гвардейците да отстъпят пред танковете, защото разполагат само 
с леко оръжие, което е безсилно срещу танковите брони - на 114. 

Поемате курс към астероида Джента-18. Но бавноходният фургон не може да се 
състезава по скорост с бързия военен корвет. При това двойка звездолети много по-лесно 
ще привлече вниманието на патрулните дозори, докато единичен кораб има по- голям 
шанс да се промъкне между маршрутите им. Затова ти поемаш управлението на цирковия 
фургон, като остават да ти помагат Фуфулина и „оракулът“ Жакор. Другите поемат с 
корвета към Джента-18, където ще ви чакат на орбита. Скоро сигналните им светлини 
угасват на обзорните екрани. 

Разстоянието, което трябва да изминете, не е голямо - някакви три и половина 
парсека, като не се броят тунелните преходи през хиперпространството. 

Не е голямо разстояние... ако няма препятствия. А в космоса препятствия винаги 
има. Докато наблюдавате пространството за познатите сигнали на патрулните крайцери, 
иззад близката орбита на синия гигант Чучуломая, откъдето не би трябвало да ви 
заплашва никаква опасност, изникват силуетите на три скоростни глайдера, които се носят 
към вас. 

- Да повикаме корвета! - предлага бързо Фуфулина. 

- По-добре да разберем кои са и какво искат! - възразява Жакор. - Защо да излагаме 
и корвета на опасност? 

Свързвате се с корвета и го викате обратно на помощ - на 174. 

Ще се справите със собствени сили - на 178. 

Щракваш върху китките на командосите собствените им белезници, след което 
заедно с Лоринор продължаваш навътре в замъка Хохихихо. 

Скоро коридорът се разклонява на две - ВЛЯВО и Вдясно. 

- Наляво са луксозните покои - размишлява на глас Лоринор. - А надясно се отива за 
подземията. 

Накъде се отправяте? 

Може би е логично президентът да е настанен с удобства, подходящи за неговия 
ранг и тръгваш наляво - на 255. 

Всъщност губернаторът Франщебекер едва ли се е церемонил толкова при 
извършване на преврата и вероятно е затворил президента в подземията - на 244. 

Посягаш към тахиофона, но зумерът му надава отрицателен писък. Това означава, че 
корветът вече е навлязъл в хиперпространството и връзката с него е невъзможна. 

В това време глайдерите се приближават. Върху тахиоекрана се появява някаква 
мрачна физиономия. 


Чучуломаите всъщност винаги си изглеждат угрижени и кисели, и сега типът 
отсреща не непременно е изпълнен с лоши намерения. Или поне не може да се каже, че му 
личат. 

Впрочем веднага му проличават намеренията, защото той ви хвърля навъсен поглед 
изпод козирката на униформената фуражка и се интересува с прехрипнал глас: 

- Каква е тая шарена каруца? 

Отвън звездолетът наистина е доста пъстър, както се и полага на цирков фургон: от 
ревибраторните фазоантени в предната част, изрисувани като големи охлюви, през 
корпуса, нашарен с ухилени клоунски физиономии, до реакторните дюзи на кърмата, 
оформени като гигантски фунии с разноцветни пуканки. 

- Ние сме цирк! - заявяваш гордо. За по-убедително нахлупваш островърхата шапка 
на Кламбуркино и намигаш на чучуломая. 

Това не му прави впечатление. Във всеки случай физиономията му си остава все така 
кисела, когато ви осведомява: 

- Тогава ни последвайте! 

Споглеждате се с Фуфулина и Жакор. Подчинявате се и следвате глайдерите - 
на 182. 

Правите опит да се измъкнете от нежеланата компания, като включите пълна 
мощност на двигателите - на 184. 

Разполагаш с четири атакуващи групи: гемията „Космическа ламя“, крайцерът 
„Скат-делта“. варварите и цирковите артисти. Циркаджиите след преживените 
приключения вече са печени астробойци. 

Обединяваш „Космическата ламя“ и „Скат-делта“ в едно атакуващо звено и така се 
оформят две основни звена - въздушно и наземно. 

Решаваш първо да се проведе въздушната атака от крайцера и гемията, след 
което да щурмуваш по суша стените на замъка - на 200. 

Първо ще атакуваш стените на замъка и едва след това крайцерът и гемията ще 
подкрепят щурма от въздуха - на 197. 

Прехвърляш се на борда на „Космическата ламя“ заедно с капитан Грунгулон. 
Капитанът поема управлението на старата гемия, „оракулът“ Жакор и Тарталон застават 
зад огневите системи. 

Разбира се, за да настигнете скаера, тутакси трябва да включите в действие 
приставката за двойно дозиране на горивото. Гемията пронизва пространството и всичко в 
нея вибрира от непомерната скорост. Крайцерът на лейтенант Тоусън остава далеч назад. 

Затова пък разстоянието до скаера с бягащия Франщебекер се скъсява с всяка 
изминала минута. В пилотската кабина цари напрегнато мълчание. Жакор и Тарталон 
също мълчат пред огневите пултове. Двигателят вие, корпусът вибрира в ситни тръпки. 
Бавно, но неумолимо настигате беглеца. Очевидно той също разбира това, защото 
внезапно се понася право насреща ви. 

- Жакор! Тарталон! - предупреждаваш двамата, които вперват погледи в паяжините 
на прицелите и координатите на мерниците. 

Късно! Франщебекер ви изпреварва и изстрелва залп. 

„Космическата ламя“ се разтърсва цялата, в кабината плъзва дим и хвърчат искри. 

- Хиляда звездни вълци! - изругава капитан Грунгулон. - Улучи ни, проклетникът! 


Решаваш да отстъпите и да оставите довършването на губернатора на крайцера 
- иди на 45. 
Заповядваш на капитан Грунгулон да вземе скаера на абордаж - на 236. 


177 


Вариантът с безпилотния боклукчийски звездоле? се оказва удачен и след кратък 
полет кацате в покрайнините на столицата Халеопея върху едноименната планета. 

Президентът предага план за действие: 

- Недалеч оттук са гвардейските казарми. Сигурен съм, че мнозина офицери от 
гвардията ще застанат срещу узурпатора. Предлагам да отидем отначало там, да съберем 
верните ми гвардейски части и да настъпим към президентския дворец! 

Планът на президента не е лош, но ще изгубите време, което сега е особено ценно. 

Предпочиташ незабавно, както сте в група, да атакувате изненадващо двореца - 
на 36. 

Ако последваш президентския план - иди на 180. 

Няма смисъл да викате корвета на помощ, защото той сигурно вече е навлязъл в 
хиперпространството. 

Глайдерите приближават. Изписуква сигнал за установяване на тахиовръзка и върху 
екрана се появява някаква мрачна физиономия. Чучуломаите, дори когато им е весело, 
винаги си изглеждат угрижени и кисели, и сега типът отсреща не непременно е изпълнен с 
лоши намерения. Или поне не му личат. 

Той ви хвърля навъсен поглед изпод козирката на униформената фуражка и се 
интересува с прехрипнал глас: 

- Каква е тая шарена каруца? 

Отвън звездолетът ви е оцветен доста пъстро, както се и полага на цирков фургон: от 
ревибраторните фазоантени в предната част, изрисувани като големи охлюви, през 
корпуса, нашарен с ухилени клоунски физиономии, до реакторните дюзи на кърмата, 
оформени като гигантски фунии с разноцветни пуканки. 

- Ние сме цирк! - заявяваш гордо. За по-убедително нахлупваш островърхата шапка 
на Кламбуркино и намигаш на чучуломая. 

Това не му прави впечатление. Във всеки случай физиономията му си остава все така 
кисела, когато ви осведомява: 

- Тогава ни последвайте! 

Фуфулина и Жакор мърморят, но няма какво да се прави: подчинявате се и 
следвате глайдерите - на 182. 

С изненадващ опит пробвате да се измъкнете от нежеланата компания, като 
включите пълна мощност на двигателите - на 184. 

Понечваш да извадиш бластера и да арестуваш на място всички заговорници - какъв 
по-удобен случай от това? В момента, когато правиш крачка натам, чуваш зад себе си 
гласа на Лоринор: 

- Аха, Кламбуркино, ето къде се криеш! Сега вече не можеш да ми откажеш да 
свалиш маската си! 

Е, няма накъде... 

Всъщност има - на 134. 

Влизането в гвардейските казарми става по най- тържествения и лесен начин. 
Президентът просто застава пред часовия и му задава най-обикновен въпрос: 

- Познаваш ли ме, войнико? 

Гвардеецът се поколебава за миг, но дисциплината взема връх, той се изпъва и 
козирува: 

-Тъй вярно, господин президент! - След което казва по-тихо: - Но полковник 
Робейра е на страната на Франщедекер! 

Президентът изпъшква: 

- Робейра? Та нали аз го направих полковник? Извикай го да разговарям с него! 

След малко полковникът се появява - суров воин с мрачен поглед. Той е 
категоричен: 

- За мен президент е този, който издава заповеди от президентския дворец! Сега 
това е Франщебекер и аз се подчинявам на него! 

Решаваш незабавно да арестувате полковника - на 233. 

Ще се опитате да убедите полковника да застане на страната на Брен Зарубу - на 
171. 

Разчетът на съседното противотанково гнездо при вида на насоченото към тях 
плазмено оръдие на свой ред вдига ръце и напуска позицията си. 

В този момент откъм страничното крило на двореца връхлитат командоси на 
Франщебекер. Атаката им е толкова неочаквана и стремителна, че сте принудени да се 
оттеглите по коридорите и стълбищата и да потърсите прикритие. 

Вдигаш десантчиците на щурм срещу командосите, за да влезете в ръкопашен бой 
с тях, защото те отново са превзели противотанковите оръдия и се готвят да 
обстрелват кибертанковете - на 189. 

Оставяш кибер-танковете и гвардейците на полковник Робейра да се справят с 
командосите, а сам повеждаш десантчиците си навътре в двореца, за да откриете 
губернатора Франщебекер - на 25. 

Следвате глайдерите. Скоро кацате на централния космодрум на Чучуломая. Когато 
излизате, виждате, че звездолетът ви е обкръжен от тежковъоръжени командоси с 
насочени към вас дула на автоматични бластери. 

- Каква почит и уважение към дейците на цирковото изкуство... - мърмори Жакор. 

Фуфулина е по-скептично настроена: 


- От много почитане да не получим по няколко лазерни дупки... - И хвърля поглед 
към командосите. 
Наистина е странно - Чучуломая е самостоятелна планета, губернаторът 


Франщебекер тук няма власт. Защо ли ви арестуваха? 
Може би ще се разбере на 187. 

- Щом хората смятат така... - замисляш се иронично. - На мен пък веднага ми 
повярваха. Щом на мен вярват, че аз съм Звездният оракул, а на теб не вярват, че си 
Звездният оракул - тогава всъщност кой от нас е истинският Звезден оракул? 

Оракулът се шашва от логиката и известно време мисли. После измисля. 

Измисля го на 10. 

Слагаш ръка върху хиперпространствения щурвал в готовност да го изтеглиш назад 
до пълна мощност. Жакор и Фуфулина те разбират без думи - ръцете им заиграват по 
клавишите, навсякъде примигват индикаторите за хиперготовност. 

В момента, когато ще стартирате, се оказва, че готовността все пак не е достатъчна. 
Кабината се озарява в червено и завива сирена. Недостатъчна мощност на реакторните 
батерии. 

Фуфулина ругае, Жакор изпъшква от досада. 

Няма какво да се прави - следвате глайдерите. 

Скоро кацате на централния космодрум на Чучуломая. Когато излизате, виждате, че 
звездолетът ви е обкръжен от тежковъоръжени командоси с насочени към вас дула на 
автоматични бластери. 

- Каква почит и уважение към дейците на цирковото изкуство... - мърмори Жакор. 

Фуфулина е по-скептично настроена: 


- От много почитане да не получим по няколко лазерни дупки... - И хвърля поглед 
към командосите. 
Наистина е странно - Чучуломая е самостоятелна планета, губернаторът 


Франщебекер тук няма власт. Защо ли ви арестуваха? 
Може би ще се разбере на 187. 

Стреляте непрестанно по командосите в подножието на кулата, където се намира 
Лоринор. Веднъж изненадани, те отстъпват все по-навътре. Това дава възможност на 
Лоринор да се спусне бързо и да излезе от кулата. 

- Насам! - вика ви. 

Последвате я тичешком. Тя ви завежда при конюшните, където двадесетина 
трионорога кротко хрупат тревица пред яслите си. Без бавене яхвате всеки по един и 
подгонвате останалите пред себе си. Като лавина преминавате през подвижния мост и 
просто помитате неколцината командоси, които се опитват да ви спрат с изстрели от 
бластерите си. Стрелбата ви е ураганна и ги принуждава да се изпокрият, докато 
цвилещите трионороги ви носят с гръмолене и тропот към спасението. 

Препускате към гората. Там не могат да ви преследват с изтребители и екролети, а в 
замъка не са останали трионороги, с които да ви подгонят. 

Накъде ще поемете? 

Към космодрума, за да превземете звездолет - на 240. 

Към племето на варварите, за да ги поведеш на щурм към замъка - на 43. 

Настройвате фриотронното оръдие, разчетът му бързо го прицелва, трясък на 
изстрела, съскане на снаряда. И... пронизителният вой на рикошета. Кибер- танковете са с 
активно темперпокритие върху антигравитонните брони, което се взривява при удара на 
фриотронния снаряд и го отклонява от целта. 

В това време Барбалон с рядък инат следва своята си идея - запалва сламата в 
конюшните на гвардейските трионороги. 

Сламата пламва с гъст пушек и миризма на трионорогски фъшкии - и дими, и 
пуши на 262. 

Натоварват ви в един от глайдерите и след кратък полет се озовавате над огромен 
дворец. Явно това е резиденцията на владетеля на планетата, ако не те лъже интуицията. 

Оказва се, че не те лъже. Кацате пред двореца, минавате през контролния пункт, 
където щателно ви проверяват за оръжие, и ви въвеждат в обширна зала. 

В дъното на залата е разположен огромен трон, върху който седи, по-скоро лежи 
също толкова грамаден шишко. При влизането ви в залата шишкото, който в момента 
смуче нещо разхладително със сламка, напомняща водопроводна тръба, с пъшкане извива 
глава към вас. Извиването на главата е доста трудно, като се има предвид 
обстоятелството, че фактически под нея липсва шия - всичко е дипли тлъстина, лъщяща от 
пот. 

- Какво ми доведохте? - недоволно изхриптява шишкото и сърдито измерва с поглед 
офицера, командвал глайдерите, който ви придружава дотук. 

Офицерът се покланя: 

- Развлечение, Ваше Превъзходителство! 

- Развлечение... - тъжно простенва шишкото и най- 

сетне благоволява да ви погледне. - Днес няма развлечения! Нищо не може да ме 
развесели! Горко ми! Колко съм тъжен... Хайде, развеселете ме! - подхвърля към вас. - 
Ако не успеете, ще заповядам да ви отсекат главите, разбира се! 

Заявявате, че никой няма право да ви задържа насила - на 190. 

Приемате условието му - на 192. 

Завърташ каменната колона. Настъпва тишина. 

Стрелбата престава. Надигаш глава. От командосите, които стреляха срещу вас, няма 
никой. В пода на коридора зее огромен отвор, където са пропаднали заговорниците. 

- Със завъртането на колоната се открива подземието - обяснява Лоринор. 

- Защо не ми каза веднага „каменната“ колона? - ядосваш се. 

Лоринор вдига рамене: 

- Така я наричаме открай време - „колоната на ключаря“. Иначе казано - колоната на 
небесния ключар, свети Петър. Нали „петрус“ на вашия земен латински език означава 
„камък“? 

Затваряте подземието. Отсреща е входът на баронските покои. Влизате и виждате 
президента и барон Тотатубус. Лоринор се хвърля в прегръдките на баща си: 

- Татко! Знаех, че не си с метежниците! 

Баронът я гали по главата: 


- Още в началото се опитвах да ги отклоня от намерението им, но губернаторът 
Франщебекер беше непреклонен Все се надявах, че няма да се решат на открит бунт. 

Битката в замъка е приключила. 

Задачата е изпълнена - президентът е освободен. Но в столицата губернаторът 
Франщебекер е окупирал властта и тепьрва трябва да влезете в сражение с него. 

Благодариш на смелите варварски бойци за помощта им и трябва да решиш как с 
президента и приятелите си да се добереш до столицата Халеопея? 

С крайцера и гемията - на 201. 

С обикновен пътнически звездолет - на 240. 

Целият дворец се оглася от пронизителни бойни викове. 

Обръщаш се и не вярваш на очите си. Отвсякъде - от коридорите, стълбищата и 
входовете, излизат варварски бойци с размахани копия, мечове и каменни топори, които 
стремително се втурват в битката срещу командосите. 

Вождът се озовава до теб и те поздравява с широка усмивка: 

- Звездите с теб, Дел Кахори! 

- Звездите с нас! - отговаряш машинално и задаваш логичния въпрос: - Но как се 
озовахте тук, вожде? 

Вождът сочи зад гърба ти. Обръщаш се и виждаш капитан Грунгулон. 

- Губернаторът франщебекер ме изпрати с два транспортни звездолета да доведа 
варварските бойци в негова помощ - обяснява капитанът ухилено. - И ето, аз ги доведох. 
Е, те изявиха желание да помогнат на теб, а не на него. Явно не им е особено симпатичен. 

Повеждаш варварите в атака срещу командосите, за да извоювате окончателната 
победа - на 203. 

Тръгваш с десантчиците да търсите франщебекер, като оставяш варварите сами 
да се справят с командосите - на 150. 


190 


- Ние сме свободни артисти! - заявяваш на Негово Превъзходителство: съгласен си, 
че наистина е 

превъзходителство, защото превъзхожда по килограми всичко, което може да си 
представи въображението. 

- И никой не може да ни задържа насила! - подкрепя те Жакор. 

- Още повече пък да го развеселяваме насила! - намесва се и Фуфулина. 

Негово превъзходителство вдига поучително пръст, приличащ на три кебапчета, 
събрани на едно място, и ви обяснява: 

- Първо: не сте свободни, защото, ако бяхте свободни, сега нямаше да сте тук! Така 
че по точка първа сте опровергани! 

Принудени сте да се съгласите по точка първа. Прав е. 

Негово превъзходителство свива втора тройка кебапчета: 

- Точка втора: някой може да ви задържи насила и този някой в случая съм аз! 

Прав еи по точка втора. 

Трета тройка кебапчета: 

- Не ви карам насила да ме развеселите, само ви предлагам: или ме развеселете, или 
ще ви отсека главите! 

По точка трета може малко да се спори, но това едва ли е разумно. 


- Пъки нали сте цирк, в края на краищата! - поглежда ви дебеланкото. 

И тук е прав. Всъщност защо да не устроите малко представление? Решавате да 
започнете с предсказание на „оракула“ Жакор - на 196. 

Или ти да представиш някои от номерата на Кламбуркино - на 199. 

Ще застанеш начело на крайцера „Скат-делта“ и гемията „Космическа ламя“ и ще 
нанесеш с тях удар от въздуха срещу замъка, докато варварите атакуват стените. 

Лошото е, че те никога не са атакували замъци - винаги са си стоели в своите гори. 
Ще се спуснат срещу високите, здраво укрепени стени, а ти в това време ще си хвърчиш 
високо горе - в безопасност, докато бойците, които са ти повярвали, загиват под замъка. 

Некрасиво се получава. Затова ги поведи сам - към 68. 

Нямате друг изход, освен да приемете условието на Негово превъзходителство. Пък 
и нали сте цирк, в края на краищата? Освен това дебеланкото наистина изглежда тъжен и 
има нужда от развеселяване. 

Започвате с предсказание на „оракула“ Жакор - на 196. 

Първо ти представяш някои номера на Кламбуркино - на 199. 

Тръгвате към двореца. Вече сте внушителна сила - бронетранспортьорите на 
гвардейците и пленените кибер- танкове могат да пометат всякаква съпротива по пътя си. 

Но се оказвате беззащитни срещу атаки от въздуха. 

Проблясвайки с плоскостите си в лъчите на двете слънца, към вас пикират щурмови 
скаери. Между колите и танковете се взривяват бомби и ракети, навсякъде плъзва гъст 
дим. Сред гвардейците на полковник Робейра има убити и ранени. 

Ясно е, че първо трябва да се справите със скаеробазата - на 253. 

Крайцерът се приближава скрито към президентския кортеж в момента, когато 
корабите са доста далеч от орбитата на Субурган. 

И понеже не се подчинява на заповедите на охранителните звездолети да спре 
незабавно, две фрегати и три патрулни корвета се устремяват към него. 

Луксозната президентска яхта остава беззащитна. Затова и екипажът й почти не 
оказва съпротива, когато „Космическата ламя“ се появява внезапно и с включени бойни 
светлини се устремява на абордаж. Докато Лоринор, Фуфулина и старият Мюрмюрош 
държат охраната в шах с насочени бластери, ти влизаш в президентската зала. 

- Съжалявам за преживяното от вас напрежение, господин президент, но нямаше 
друг начин да установим контакт с вас... - и му разказваш за заговора. 

Президентът се усмихва тъжно: 

- Напълно е възможно това да е истина, но дори да имахте доказателства, всяко 
доказателство може да се изфабрикува или монтира. Преди губернаторът Франщебекер да 
е извършил реално посегателство срещу държавата и да е започнал опита си за преврат, не 


мога да заповядам да го арестуват. Съжалявам за усилията, които сте положили, но сега 
самите вие сте в положението на терористи и похитители. 
Дотук нямаш особен успех. Остава ти да освободиш яхтата на президента и да 
потърсиш друг начин да докажеш заговорническите намерения на губернатора - на 137. 
А може и незабавно да атакуваш губернаторската фрегата, за да заловиш 
Франщебекер и го принудиш да си признае - на 143. 

Опираш дулото в главата на метежника: 

- Ако не говориш, ще те убия! 

Той презрително се изсмива: 

- Тогава кой ще ти каже къде е президентът? 

Заплахата не се удава. 

Ще търсите президента и без информацията на пленниците - на 173. 

- Оракул? - ослушва се Негово превъзходителство. 

- Я ми предскажи бъдещето! 

Жакор събира длани, съсредоточава се, сетне произнася с гробовен глас: 

- Ако позная в предсказанието си, ти ще ни освободиш! 

Шишкото се радва: 

- Точно така! Ще ви освободя! Хайде, предсказвай! Жакор го гледа мрачно и 
победоносно. 

Превъзходителството съвсем не е глупав, защото замръзва, след което се плесва по 
челото: 

- Това беше предсказание, нали? - и се разсмива. -Ти позна, че ако познаеш, ще ви 
освободя! Хитреци! Добре, свободни сте! 

Продължава да се смее с пълен глас: 

- Отдавна не ме бяха изигравали така! 

Връщат ви на космодрума и след малко безпрепятствено излитате към астероида 
Джента - 18, където трябва да ви чака старият Мюрмюрош с корвета - на 223. 

Решено - отначало ще се доближите незабелязано до замъка, ще се втурнете в атака с 
щурмовите стълби, а малко след началото ще бъдете подкрепени по въздуха от крайцера и 
гемията. 

Като водач на щурма, къде ще бъде твоето място? Начело на атаката срещу 
стените - на 686. 

Ще предвождаш въздушното нападение - на 191. 

Атакувате изненадващо скаеробазата, като включваш в боя и пленените 
кибертанкове с екипажи от гвардейци. Но няколко скаера успяват да излетят, правят 
високо боен завой и се спускат срещу вас. Зенитните установки на танковете откриват 
плътен огън, но скаерите изсипват дъжд от термични балонни заградители, които 
взривяват ракетите и снарядите от разстояние. 

Гвардейците бягат под укритието на хангарите и на контролните кули. Всеки миг 
наоколо ще започне да ври и кипи от експлозии. 

И експлозиите започват. Но те са нейде горе, високо над вас. Взривява се скаер, 
втори, трети. С вой се понасят надолу, оставяйки дълги ленти черен дим... 

Гемията „Космическа ламя“ и крайцерът „Скат- делта“ се появяват над скаеробазата 
и като големи тъмни сенки плават над нея. 

Изтриваш потта от челото си. Уф! Навреме дойдоха... Ако се бяха забавили 
секунди... 

Включваш тахиофона и чуваш ликуващия вик на Жакор: 

- Напред, Кламбуркино! Поздрав от Звездния оракул! 

И спокойният, школуван глас на лейтенант Тоусън: 

- Разрешете да щурмуваме двореца, Дел Кахори! 

Съгласен си с него: гемията и крайцерът незабавно бомбардират президентския 
дворец, а ти повеждаш гвардейците заедно с кибертанковете на щурм - на 252. 

Първо ще обкръжите отвсякъде двореца, а сетне организирано и едновременно ще 
проведете атаката по суша и въздух - на 17. 

Приближаваш се към дебеланкото, поглеждаш мрачно в очите му и заявяваш: 

- Аз съм не само клоунът Кламбуркино, но и оракул! 

Зад гърба си чуваш негодуващото мърморене на истинския „оракул“ Жакор, но сега 
няма време да му обръщаш внимание. 

Негово превъзходителство се размърдва заинтересувано: 

- Добре, клоуне-оракул! Предскажи бъдещето! Съсредоточаваш се с долепени една 
в друга длани и му съобщаваш: 

- Ако позная в предсказанието си, ще ни освободиш! 

- Да, ще ви освободя! - съгласява се шишкото. - А какво е предсказанието? 

След миг усеща заложения му капан, но вече е късно - дал е дума. Той се 
разсмива: 

- Това беше предсказанието, нали? 

Продължава да се смее: 

- Хитреци! Никой не ме е изигравал така! 

Чувате смеха му зад гърбовете си, докато бързате да напуснете двореца. Бързината 
ви е оправдана - не се знае дали няма пък да размисли чак толкова ли е точно 
предсказанието ти. 

Озовавате се на космодрума и след малко излитате - към 223. 

Отиваш с крайцера „Скат-делта“ на въздушно разузнаване, за да разберете дали 
замъкът е оборудван с достатъчно зенитни установки, които да попречат на замисъла ви. 

Още не сте засекли координатите му на локационните екрани, когато насреща ви се 
проточва бялата следа на зенитна протонна ракета. Едва успявате да я отклоните от курса 
й с помощта на защитните екрани, и откъм горите пред замъка излитат бляскави лазерни 
трасета; няколко снаряда минават на косъм от крайцера. 

Ясно е, че метежниците са здраво защитени срещу атаки от въздуха. Затова и 
първият удар срещу замъка ще бъде нанесен по суша - през гората, като внезапно излезете 
пред стените му, а чак след това, когато обезвредите зенитните установки, крайцерът 
„Скат- делта“ и гемията „Космическа ламя“ може да ви подпомогнат от въздуха. 

Продължаваш обмислянето на плана за атаката - на 197. 


201 


С крайцера „Скат-делта“ и гемията „Космическа ламя“, разбира се, президентът по- 
сигурно ще бъде ескортиран до Халеопея. За съжаление радарите не след дълго 
установяват наличието на патрулни метежнически звездолети почти във всички квадранти 
по маршрута до столицата. 

Остава другият вариант - да придружите президента до Халеопея като обикновен 
пътник с най-обикновен пасажерски кораб - на 249. 

Хвърляш граната, която обаче избухва пред наредените чували с пясък около 
противотанковото гнездо. Никакъв ефект. Затова без бавене се спускате в атака - на 155. 

Варварите със свежи сили се хвърлят срещу губернаторските командоси, които, 
както и самите вие, вече са изтощени от сражението. Наоколо ври и кипи, ехтят 
варварските бойни викове, свистят лазерни куршуми, глухо експлодират плазмени 
гранати, гвардейците на Робейра превземат стълбищата и измъкват пленници, които се 
опитват да се укрият из стаите и кабинетите. 

Време е да се изпълни целта на операцията - да бъде заловен Франщебекер. Лоринор, 
която с две ръце стреля по бягащите в коридора метежници, сякаш отгатва мисълта ти: 

- На покрива! 

Правилно, къде другаде? 

Тичате към покрива и към 150. 


204 


Тръгвате към изхода на „Ламя“-та. Неволята ви е превърнала в космически пирати. 
Разбира се, само временно. До разкриването на заговора. 

Тъкмо излизате от таратайката на капитан Грунгулон, когато от астрояхтата се 
изсипва цяло стадо бодигардове с дебели вратове, окичени с тахиофони и никелирани 
бластери. 

Явно астрояхтата принадлежи на някой мафиотски бос и опитът за превземането й 
ще се превърне в малко сражение. 

По-добре ще е да ремонтирате „Космическата ламя“ - на 170. 


205 


Втурваш се към вътрешните помещения на замъка, за да потърсиш президента. 

Зад гърба ти закипява жестока схватка. Метежниците оказват упорита съпротива на 
варварските бойци, навсякъде се стига до ръкопашни схватки, свистят каменни боздугани, 
въздухът се кръстосва от святкащите трасета на лазерните куршуми. 

Битката се затяга. Силите се изравняват. Може да се окажеш в ситуация, когато си 
вътре в замъка, ав тила ти метежниците да вземат връх и да попаднеш в обкръжение. 

Това ще избегнеш на 40. 

Астротаксито ти се струва най-подходящо - все пак предлага известен комфорт, нали 
президент ще се вози. 

Уви, когато изтърсвате джобовете си, се оказва, че нямате пари и за половината 
разстояние до Халеопея. 

Остава безпилотният звездолет, извозващ отпадъците на столицата - „боклучарката“. 
Макар и не толкова удобен като таксито, той поне има едно неоценимо предимство - 


никой не задава въпроси. С няколко прости технически операции разблокирате шлюза му 
и се настанявате в един от контейнерите - е, малко мирише, но пък е безплатно. Летите - 
към 177. 

Мрежата взривява торпедото, което озарява за миг екраните с експлозията си. Но в 
това време другите два крайцера ви обхождат откъм фланговете с явното намерение да 
минат в тила ви. 

Опасността да попаднете в клещи е съвсем реална. 

- За да ни чакат, явно е изтекла информация от щаба на Корпуса - процежда през 
зъби Даниел. 

- Все още имаме шанс да завием обратно и да излезем от хипера при „Бета-19" - 
казва Гахатунга с поглед, вперен в екраните. 

Даниел те поглежда: 

- Дел Кахори? Да продължим ли битката или да отстъпим? 

Каво ще им предложиш? 

Да продължите битката - на 213. 

Да отстъпите - на 200. 

Заемате отбрана срещу танковото нападение. 

Само че си надценил силите, с които разполагаш. Гвардейците наистина са елитни 
военни части, но не разполагат с оръжия, с които да спрат бронираните киберчудовища. 
Танковете разрушават набързо построените барикади, пробиват отбраната на няколко 
места и нахлуват на територията на казармите. 

Излишно жертваш тези елитни войници. Запази ги - на 114. 

Гмурвате се обратно в хиперпространството и излизате отново при астромаяк „Бета- 
19". 

Докладвате още в полет по тахиофона за станалото на командор Вирехайнен. 
Неговата заповед е категорична - след кацането да се използва другия вариант: пътуване 
към Халеопея с пътнически звездолет под маската на обикновени туристи. 

Скоро кацате, изпращате дискета с доклад за произшествието в щаба на Корпуса, а 
сами нарамвате багажа си и се отправяте към пътническия звездодрум. 

Иди на 35. 

Изчакваш торпедото да се приближи на разстояние, което ти се струва подходящо за 
стрелба, прехващаш го в паяжината на координатния прицел, и натискаш спусъците на 
лазерните картечници. 

Стреляш точно, трябва да ти се признае. За съжаление последният модел протонни 
торпеда са снабдени с енергийни щитове, които отразяват лазерните куршуми, поемайки 
собствената им енергия - колкото е по-висока скоростта на лазерния заряд, толкова по- 
силно го отблъсква щитът. 


Това изглежда красиво - куршумите ти отлитат като искрящи пеперуди, рикоширали 
във всички посоки от енергийния щит. С ужас установяваш, че торпедото е съвсем близо, 
само някакви хиляда километра, петстотин, двеста, сто, десет... то е пред кораба... 

Взрив! 

Може би не биваше да се осланяш чак толкова на точността на мерника си. 
Самонадеяността винаги се наказва, често - фатално. 

Както еив случая. 

Подкрепяш Даниел и Тахатунга се отправя обратно към „Магелан“, за да го използва 
като прикритие от скаерите. И наистина успява донякъде, защото в момента, когато 
единият от тях открива огън от къса дистанция - не повече от три хиляди километра, с 
остър завой успявате да заобиколите големия пасажерски звездолет и това пречи на 
другия скаер да ви засече със стрелба. 

Но сте забравили, че „Магелан“ е във властта на терористите. Звездолетът прави 
завой и ви открива за скаерите, които тутакси се устремяват към черупката ви. 

Иди на 23. 

Тахатунга натиска бутона за надлимитна мощност и притегля щурвала към себе си. 
Двигателят вие. Ботът почти се издига над повърхността, сетне се пльосва обратно сред 
дрънчене на ламарини и окончателен облак пушек. 

Дотука беше. Само дето излишно си натъртихте задниците. 

Иди на 38. 

Предлагаш да продължите битката и да си пробиете път през строя на крайцерите. 

Тахатунга те подкрепя, Даниел с нежелание се съгласява. 

Успяваш да улучиш единия крайцер така, че от него се разхвърчат парчета от 
фазираните навигационни антени и звездолетът безпомощно се завърта около надлъжната 
си ос. 

Но другите ви засипват с трасетата на лазерни куршуми и снаряди. Несъмнено ако 
продължите битката, може би ще успеете да ги накарате да отстъпят. Ала сега всички 
решавате единодушно, че това е безсмислен риск. Отстъпвате и се подготвяте за обратен 
хиперпространствен преход. 

Иди на 2009. 

Оставяш гвардейците на Робейра да се оправят с противотанковите гнезда, а сам 
начело на десантчиците навлизаш в двореца в търсене на Франщебекер. 

Командосите му обаче ви посрещат с отчаяна съпротива. Става ясно, че без 
подкрепата на основните гвардейски части, които навън се сражават, без все още да 
успеят да нахлуят на територията на двореца, няма скоро да пробиете отбраната. 

Заповядваш да отстъпите и да нападнете в тил метежниците, които се 
сражават срещу главните сили на полковник Робейра - на 245. 

Приготвяте оръжията си и вече се каниш да дадеш знак за нападение. В този момент 
забелязваш, че охраната се сменя - предишната смяна отива да почива, следващата поема 
постовете. Както винаги в такива случаи, вниманието на командосите се отклонява, двете 
смени си разменят шеги. началниците си разясняват ситуацията. 

Това дава добра възможност да изоставите въоръжения вариант и да се промъкнете 


като обикновени пътници на територията на космодрума, а там вече - звездите с вас! 
Иди на 250. 

Понечваш да направиш рязък завой, за да се отдалечите с пълна скорост от крайцера, 
когато лейтенант Тоусън, явно опитен в подобен род взаимоотношения, предупреждава по 
тахиорадиото: 

- Грунгулон, надявам се да не сглупиш и да хукнеш, както миналия път при 
орбитата на Дженейра! 

Капитан Грунгулон въздъхва: 

- Тогава стана случайно... 

- Защото сега имам заповед да стрелям незабавно! - казва твърдо лейтенантът. 


Споглеждате се. Нямате друг изход - трябва да атакувате. 
На 98. 

Втурваш се по коридора в търсене на президента, после ще мислиш за спасението на 
Лоринор. 

Това ти е грешката. В коридора са залегнали двама метежници, които при 
появяването ти откриват убийствен огън. Цяла серия лазерни трасета те пронизва. 

Трябваше преди всичко да мислиш за спасението на приятелите си - всички други 
неща не са толкова важни. 

- Даниел! - викаш по тахиорадиото. - Тахатунга! Идвам и подгонваме Франщебекер! 

- Пеш ще го стигнеш по-бързо! - осведомява те сърдито Тахатунга. - Два реверсора 
горят, улучени са от лазерни снаряди! Чудим се как да ги загасим... 

- Наплюнчи ги! - съветваш го не по-малко сърдито и се обръщаш към Грунгулон: - 
Капитане... 

- Тръгваме с „Ламя"-та! - въодушевява се той. 

Което правите на 176. 

Опираш бластера в шията на трагилатора: 

- Кой ви нареди да ни нападнете? 

- Не му казвай! - изпищява Зумбулумбина. 

Това е достатъчно. Ясно е, че губернаторът франщебекер е пуснал пипала навсякъде. 
Трябва да бързате. 

Бързате на 138. 

Надяват ти белезници и след малко те изправят пред съд, чиито председател е, както 
може и да се очаква, самият губернатор Франщебекер. Другите двама съдии са 
полицейският капитан и командирът на кръстосвача. 

Присъдата се произнася бързо и стандартно: за терорист, похитил звездолет по време 
на полет - смърт. При това, понеже се касае за покушение срещу военен кораб - изпълнява 
се веднага и на място. 

- Присъдата не подлежи на обжалване! - тържествено обявява губернаторът. 

Решаваш: 

да настояваш за обжалване на присъдата - на 145; 

да бягаш - на 141. 

Крайцерът „Скат-делта“ е готов за действие. 

Заповядваш да имитира скрито приближаване към президентския кортеж, но 
така, че да бъде забелязан и охраната да отвлече вниманието си с него - на 194. 

По-добре е да атакува челно кортежа, за да ангажира изцяло охраната с открито 
нападение - на 24. 

Това смайва и вожда, и варварите, и самия жрец, който вече очаква смъртта си. 

- Чужденецът обижда нашите богове! - кряска тържествуващо той. усетил 
възможност да се спаси. 

Вождът също не одобрява думите ти: 

- Нашите пра-пра-прадеди са принасяли жертви на боговете - осведомява те той. - 
Не можем ние да променим древния обичай! 

Разбираш, че си допуснал грешка. Към цивилизацията се върви по стъпала, а не на 
скокове. 

- Исках да кажа - поправяш се, - да им принесете една много по-ценна жертва! 

Настава всеобща радост. Чуват се гласове: 

- Кажи тази жертва, чужденецо? Веднага ще я принесем! 

Поемаш си дъх и изричаш: 

- Принесете им в жертва слънчевата светлина! 


Иди на 51. 

Кацате на астероида Джента-18 за междинно зареждане на изтощените реакторни 
батерии, където вече ви чакат Мюрмюрош, Барбалон и Тарталон с корвета. Отскачате до 
барчето на транслаторната станция, за да изпиете по чаша „Звездни песъчинки“ и да 
убиете скуката от чакането. 

Още не сте преглътнали и по една звездна песъчинка, когато върху рамото ти пада 
груба лапа и един още по- груб глас изревава гръмогласно, като украсява накрая рева си с 
квиченето на настъпен тапир: 

- Човешка твар, защо ухажваш моята любима Зумбулумбина? 

Насреща ти се е изправил един обитател на планетната система Грагилаториана, с 
която неотдавна Земята подписа мирен договор след десетилетия „студена война“. 
Трагилаторът е настроен извънредно агресивно. Вероятно понеже сам той не е подписвал 
договор, не се и смята за обвързан. Мощната му опашка нервозно удря пода. Очите без 
клепачи горят в кръвясал блясък, късите предни ноктести лапи висят небрежно до 
кобурите на двата шестдесетзарядни картечни бластера. 

Любимата му Зумбулумбина се хили и саблезъбите й начервени устни примляскват в 
очакване на нещо интересно. От съседните маси се надига един доногадрон с играещи 
мускули под люспестата кожа. Прошумоляват ципестите криле на свиреп батмодактил. 

Може би е по-добре да се извините, за да избегнете очертаващата се безсмислена 
схватка - на 237. 

Обяснявате на трагилатора, че любимата му Зумбулумбина е далеч от 
разбиранията ви за привлекателност, та чак да я заглеждате - на 30. 

Съветът на Жакор е по-разумен. А и винаги една избягната схватка е по-добра от 
една спечелена схватка. 

Повеждаш „Космическата ламя“ с намерение да се плъзнеш успоредно на крайцера. 
Но там в суматохата правят такъв завой, че препречват пътя ви за отстъпление. А можеи 
нарочно да го правят. Проблемът е техен. Вашият проблем в случая е само един - нямате 
друг изход освен да атакувате. 

Което правите на 158. 

Решаваш да обсадите замъка. Което означава да бъде обграден отвсякъде и дълго- 
дълго да чакате обсадените вътре да се изтощят и да се предадат сами. Ако в това време не 
им дойде помощ. А можеи да решат да убият президента. 

Имаш ли толкова време? И поемаш ли такъв риск? 

Май няма да е разумно. 

По-разумно ще е да се опитате с бърз, светкавичен удар да превземете замъка и да 
освободите президента, преди метежниците вътре да извикат на помощ основните 
сили на губернатора Франщебекер - на 175. 

- Предскажи ми бъдещето, 0, Звездни оракуле! - викат всички около теб и протягат 
ръце. 

Ясно е, че те бъркат с някой друг. Ала щом настояват... Хващаш ръката на 
момиченце с любопитно ококорени очички. 

- Ще имаш нова, хубава, голяма кукла! - заявяваш важно. 

И в този момент се чува гласът на майката: 

- Ела, малка Чучурупи! Купихме ти нова кукла! Тълпата ахва възхитено. И тогава се 
разнасят 

викове: 

- Президентът, президентът! 

Бодигардовете правят път. Президентът идва при теб, усмихва се и протяга ръка: 

- Предскажи и моето бъдеще, Звездни оракуле! Невъзмугимо обявяваш: 

- Скоро ще се яви един от служителите ви, господин президент! 

Друго си е, като знаеш кой е по петите ти. И сякаш в отговор на думите ти, се 
разнасят сърдити викове: 

- Път за губернатора Франщебекер! 

Президентът се слисва: 

- Ти наистина знаеш бъдещето, Звездни оракуле! 

- Естествено - махваш небрежно с ръка. - Нали съм 

оракул... 

Сред тълпата се отваря нова пътека и губернаторът франщебекер се покланя учтиво: 

- Приветствам ви, господин президент! Току-що пристигнах. 

Разобличаваш го незабавно като заговорник - 163. Оттегляш се незабелязано - 254. 

Решени сте на битка. 

- Хиляда звездни вълци! - пъшка капитан Грунгулон. -Аз съм кротък, смирен и 
почтен контрабандист. Защо и вие не станете кротки, смирени и почтени борци срещу 
заговори? „Космическата ламя“ няма да издържи! 

- Точно това най-кротко, смирено и почтено ще проверим! - осведомяваш го. 

Проверяваш дали „Космическата ламя“ ще издържи - на 988. 

Докато трае „санитарната проверка“, сядаш пред главния компютър на корвета и 
проверяваш догадките си. Точно така е! „Санитарите“ извличат информация. 

Залавяш един от тях, за да го разпиташ - на 60, 

или 

преструваш се на „заразен“ от болест, за да се разкрият сами - на 22. 

Оставяш лейтенант Тоусън, Даниел и Тахатунга да се разпореждате крайцера „Скат- 
делта“. Решавате да атакувате в полет кортежа, когато се завръща на Халеопея и да се 
доберете до президента, за да му разкажете за заговора, който според замислите на 
заговорниците трябва да се задейства точно след това посещение. 

Може да използвате гемията, за да отвлечете вниманието на охраната и след 
това да щурмувате с крайцера - на 4. 

Или ще използвате крайцера за отвличане на вниманието, а ще нанесете основния 
удар с гемията „Космическа ламя“- на 221. 

- Да бягаме! - предлага уплашено Барбалон. 

Съгласен си с него. А и другите също. Но старият 

Мюрмюрош е скептичен: 

- Забравяте, че нашият звездолет е цирков фургон, а не скоростен глайдер. Докато 
мигнем, ще ни разстрелят с лазерните си оръдия. По-добре да спрем - още повече, че нищо 
незаконно не сме извършили. 

Впрочем, наистина - от какво се страхувате? 

Спирате и изчаквате корвета. 

Той се приближава на 136. 

Къде ще съсредоточиш главните си сили? 
С тарани срещу вратите на замъка - на 18. 
По стълбите срещу стените - на 77. 

Озовавате се при подвижния мост в момента, когато президентът, следван от 
неколцина съветници, министри и бодигардове, преминава по него. 

Стреляте по снайперистите. Разбира се, от това разстояние стрелбата ви няма голям 
практически ефект, но затова пък суматохата си я бива. Ехтят крясъци, викове, 
паникьосани команди. Но точно в този момент върху подвижния мост се появява цял 
отряд командоси с емблемите на губернатора Франщебекер. Докато мигнете, сте 
обкръжени от всички страни. 

Губернаторът Франщебекер злобно се усмихва: 


- Ето ги нашите стари приятели! И Кламбуркино е тук! Съжалявам, защото 
представлението, което изнесохте на партито ми, беше чудесно! Но сега трябва малко да 
ви продупчим. Както се казва, нищо лично. 

Но може би има нещо лично в замисъла на красивата Лоринор, която се появява 
върху кулата над подвижния мост с тежък картечен бластер в ръце. Дълга серия лазерни 
трасета, изстреляни от нея, коси командосите на Франщебекер, разпилява ги кой където 
свари. Стреляте на свой ред и притискате останалите командоси, като ги карате да 
отстъпят в двора на замъка. 

Но Лоринор изпада в тежко положение - как ще се оттегли от кулата, след като долу 
са оцелелите губернаторски командоси? 

Тя трябва да е предвидила това. Затова отстъпваш от замъка, като спасяваш 
себе си и приятелите си, а Лоринор ще се спаси и сама - на 20. 

Решаваш да продължиш битката, за да и дадеш възможност да се измъкне - на 
185. 

Разбира се, че най-простото е незабавно да арестувате полковника с мрачното лице. 
Но когато протягаш ръка към бластера, Фуфулина те спира и тихо задава въпрос: 

- Ако го арестуваш и настроиш гвардейците срещу нас, ще имаме ли друг шанс? 

Даже и без замисляне е ясно, че друг шанс няма да имате. Затова и не се замисляш, 
а отиваш на 171. 

Опитваш се да се направиш на. разсеян, но тълпата протяга ръце към тебе. Няма как 
да преминеш. 
Затова премини на 226. 

Влизаш в катапулта и рязко дърпаш червения лост. Звездите блясват в чернотата на 
космоса и след миг изчезват от погледа ти. Навлязъл си в атмосферата на планетата. 

Задаваш в малкия бордови компютър координатите на столицата Халеопея. 

Спускаш се все по-ниско, вече различаваш отделните сгради. За да не се забиеш в 
някой небостъргач, насочваш катапулта към централния градски площад. 

Уви! Площадът е изпълнен с народ. Включваш алармената сирена и тревожните 
червени и оранжеви светлини, за да бъдеш забелязан и халеопяните да се отдръпнат от 
полосата на снишаване. 

Успяваш да кацнеш сред площада и веднага се озоваваш в центъра на огромна тълпа. 
А когато излизаш от катапулта,оглушаваш от приветствени възгласи, смехове, поздрави и 
радостни викове. Всичко е толкова странно - невероятно пъстрите дрехи, маските по 
лицата, танците наоколо, гърмящите фойерверки. 

Просто си попаднал право в центъра на огромен карнавал. От обкръжилите те, 
танцуващи и смеещи се халеопяни разбираш, че те възприемат като част от карнавала. 
Очакват да направиш нещо интересно. Ами сега? 

Оправдаваш очакванията им и се постараваш да се включиш в забавленията - на 
226. 

Нямаш време за веселби, трябва да продължиш изпълнението на задачата - на 234. 


236 


- На абордаж! - решително казваш на капитана. 

Той вдига рамене: 

- За това трябва маневра - да изчислим точно момента на долепване до скаера, да 
намалим до подходяща скорост, да спрем точно когато хвърлим магнитните канджи... Не, 
ще направим друго! 

Какво друго можете да направите? Освен да оставите скаера на крайцера с Даниел, 
Тахатунга и лейтенант Тоусън, дано те се справят... за разлика от вас. 

А вие самите трябва да се оттеглите - на 45. 

Тарталон няма нищо против да се срази с трагилатора и компанията му, за да 
демонстрира героизъм. Само че в момента имате по-важна задача, за да рискувате съвсем 
излишно някой от вас да загине или да бъде ранен в глупава кръчмарска свада. 

- Ние се извиняваме - уверяваш трагилатора, като се надяваш това да намали 
агресивността му. - Даже и някой да е погледнал прекрасната Зумбулумбина, това е било 
само израз на възхищение от красотата й. 

Прекрасната Зумбулумбина се ухилва от радост така, че в гримираната й уста 
бляскат още два реда остри зъби. Комплиментът я настройва към помирение. Но 
помирението явно не влиза в плановете на гаджето й. Интересно, какви са изобщо 
плановете му? И защо са точно такива? 

- Значи признавате? - кресва трагилаторът. - Знаех си! 

И призовава компанията си от тъмния ъгъл: 

- Започвайте ги! 

И ви започват. От полумрака изпълзява гигантското, но гъвкаво тяло на 
питонообразен жител на мъглявината Горгона-С4 и оглушавате от пронизителното му 
бойно съскане. Доногадронът прескача масата и като надува мускули до краен предел, 
размахва две къси извити абордажни саби. Батмодактилът просвистява под тавана и 
започва да издърпва предпазната халка на плазмена граната. 

Няма време за губене. Напипваш дръжката на бластера. 

Време ли е да го извадиш и да стреляш? Ако да - стреляй по-бързо на 19. 

Ако смяташ, че е рано за стрелба - иди на 809. 


238 


Понечваш да свалиш маската си И в този момент се досещаш, че шутът 
Кламбуркино има право да имитира другите. Включително и да се преструва на оракул. 
Защо пък да не им предскажеш бъдещето? 

Това и правиш - на 9. 

Разказваш за заговора. 

- Трябва да помогнем на президента! - решава старият Мюрмюрош. 
- Долу диктатурата! - казват дружно всички. 

Решавате да излетите „на турне“ за планетата 


Субурган и там в околностите на замъка Хохихихо да изчакате посещението на 
президента Брен Зарубу, когато ще издебнете заговорниците и ще провалите намеренията 
им. 

Понеже карнавалът е завършил, излитате без бавене с раздрънкания цирков 
звездолет-фургон. Наближавате орбитата на Субурган, когато получавате сигнал от 
патрулен корвет да спрете за проверка. Старият Мюрмюрош ги уведомява, че бързате за 
турне и ако спрете сега, ще закъснеете за представлението. В отговор на екрана на 
бордовия тахиофон се появява намръщената физиономия на майора - командир на 
патрула: 

- Веднага спрете, контрабандисти такива! - изревава той и се налага да намалите 
звука на връзката. - Знаем, че превозвате пера от Жар-птица! Ако не спрете веднага, ще 
стреляме! 

Да попаднете под огъня на бордовите лазерни оръдия на корвета не е радостна 
перспектива. От друга страна, нямате нищо общо с пера от Жар-птица - най- 
коварният наркотик в известния космос. Така че можете спокойно да изчакате 
проверката - на 136. 

Или е по-добре да настъпите педала на газта, сиреч да дадете пълна тяга на 
реакторите и да офейкате, преди да са ви измислили някакво обвинение - на 230. 

Както и очакваш, на космодрума корветът и фургонът се охраняват усилено. Имате 
два начина да се промъкнете. 

Купувате си билети като обикновени пътници и това ви дава възможност да 
влезете легално на космодрума - на 250. 

Вторият начин е да щурмувате космодрума с внезапна атака - на 215. 

Стреляш по гранатометчика. Но в същия момент картечницата изстрелва цяла завеса 
от лазерни трасета, крито замрежват въздуха със смъртоносния си блясък. Не успяваш да 
улучиш, защото се налага да се притиснеш в стълбата, за да избегнеш откоса. Картечарят 
отново се прицелва към те и варварите зад гърба ти. 

Насочваш бластера с едничката мисъл - да го изпревариш, макар и за част от 
секундата. 

Успяваш ли? Ще разбереш на 16. 

Лоринор не е очаквала да бъде освободена без никакви условия. 

- Мога да ви предложа подслон в замъка на баща ми - казва колебливо тя. - Виждам, 
че имате затруднения с огнената си каляска... 

„Каляската“ направо би трябвало да се откара за вторични суровини. 

След малко вървите редом с красавицата, която язди трионорога си, както се нарича 
мелезът между носорог и космата крава, и тя ви разказва: 

- Замъкът ни е като остров сред околните варварски племена. Президентът Брен 
Зарубу се опитва да ги цивилизова, но за това се иска дълго време. Губернаторът 
франщебекер смята, че трябва да бъдат разгромени с военна сила... 


О, този неизвестен губернатор може би е съвсем прав! Защото на отсрещния край на 
поляната мълчаливо стоят, сякаш изникнали направо от високите треви, неколцина 
варвари, облечени в кожи, някои с рогати шлемове. Въоръжени са с каменни копия и 
брадви, тук-там бляскат и стоманени мечове. Те разтърсват оръжия и надават боен вик. 

Какво ще предложиш на приятелите си? 

Да се сражавате - на 84. 

Да бягате - на 82. 

Посягаш към бластера и в същия момент се сещаш, че ако стреляш, всъщност ще се 
превърнеш в един обикновен терорист - нали нямаш никакви доказателства за заговора на 
губернатора? 

Май ще е по-разумно да отстъпиш. 

Отстъпваш на 130. 

Тръгвате надясно към подземията. Постепенно започваш да усещаш нещо нередно. 
Няма охрана. Няма засади. Никой не пречи, никой не изниква иззад ъглите и не изпраща 
към вас убийствените лазерни трасета, изплитащи смъртоносните си паяжини. Нима 
заговорниците ще оставят президента без охрана? 

Май само си губите времето. За да не го губите - тичайте към левия коридор на 
25. 

Докато тичате надолу по стълбищата, навън проехтява експлозия. Един от 
кибертанковете е улучен, явно от плазмено оръдие, защото гори, изригвайки огнени кълба 
и черен дим, а бронята му се е разтекла във вид на нажежена лава. 

В този момент пак блясва ослепителна мълния, която се забива в друга бойна 
машина. Нова мощна експлозия, кибертанкът просто се разлетява на парчета. 

Тръгваш начело на десантчиците да унищожите противотанковите гнезда - на 
248. 

Решаваш първо да взривите големия портал на двора на президентския дворец, за 
да отвориш път на танковете и гвардейците - на 21. 

- Нашата божествена милост и сила винаги ще бъдат с вас! - уверяваш варварите, 
които начело с вожда си надават ликуващи викове. 

Можеш да вдигнеш племето на война срещу превратаджиите и да обсадиш скрито 
замъка Хохихихо, за да нападнеш в необходимия момент - на 53, 

или 

решаваш, че варварите с каменните си топори и копия не могат да бъдат полезни 
срещу картечните бластери и плазмените гранатомети и продължавате сами пътя си - 
на 63. 

Звездолетът „Синя звезда“ ви очаква на космодрума в цялото си страховито величие 
- блестят сивосинкавите бронирани повърхности, мрачно се взират към небосвода 
многобройните навигационни, хиперпространствени и координатно-огневи антени, 
поглеждат от амбразурите дулата на лазерните картечници. 

Разрешението от контролната кула е получено незабавно. Няма изпращачи, няма 
цветя, прегръдки и „на добър час“. Не е желателно мнозина да знаят кога и къде летите. 
Още по-малко са тези, на които им е известно - защо? И съвсем никой не знае дали ще се 
върнете - дори самите вие. Нали затова сте Екип за ликвидиране на опасности - 
премахвате опасностите за другите, за да ги поемете върху себе си? 

А в случая опасността ви дебне съвсем отблизо. След като при орбитата на 
астромаяк „Бета-19“ се гмурвате в хиперпространството, на изхода от пространствения 
тунел обзорните ви екрани показват три светли точки. Точките стремително нарастват. 

- Крайцери! - възкликва Гахатунга. 

- За бой! - командва Даниел. 

Светлата диря на протонно торпедо, изстреляно от единия крайцер, се носи към вас. 

- Дел Кахори... - напомня ти Даниел. 

О кей, знаеш си задълженията! Какво ще използваш срещу торпедото? 

Магнитна мрежа, изстреляна насреща му, която да го взриви при навлизане в 
обхвата й - на 207. 

Ще го улучиш с голямокалибрените лазерни картечници - на 210. 

Озовавате се в тила на едно от противотанковите гнезда, които обстрелват 
атакуващите. 

Предлагаш на екипажа на гнездото да се предаде - на 155. 

Хвърляш граната и ликвидираш метежниците заедно с плазменото оръдие - на 202. 

Идеята да изведете президента от Субурган като обикновен пътник ти се струва 
блестяща, но се оказва, че пред осъществяването й има препятствия. 

Звездодрумът се охранява от въоръжени до зъби метежници. 

Решаваш да атакувате, настъпилата суматоха ще отвлече вниманието на 
командосите и президентът ще успее да влезе незабелязан в космодрума - на 13. 

Другият вариант е да извършите лъжлива атака с крайцера и гемията, което по- 
сигурно ще отвлече вниманието на охраната и президентът ще успее да се качи на борда 
на някой от излитащите пътнически звездолети - на 257. 

Вземате си билети като обикновени пътници, влизате в космодрума и разсеяно се 
приближавате до очукан и раздрънкан звездолет. 

Качвате се на борда му и сте посрещнати от гръмогласен рев: 

- Хайде, лентяи, мързеливци, некадърници! Докога ще ви чакам??? 

Като ви вижда с бластери в ръце, мъжагата с капитанска фуражка остава с отворена 
уста. 

- Хиляда звездни вълци! - изхълцва. - Мислех, че юнгата води новия екипаж. Какво 
ви е нужно... хм... дами и господа? 

Капитанската му фуражка ти дава идея: 

- Търсим си капитан! 

Онзи ви гледа със съмнение: 

- Не ми приличате на безработни астронавти... 

Но дулото на бластера, пъхнато под носа му, го кара да отхвърли всякакви съмнения: 

- Е, щом търсите капитан...ето, аз съм капитан! Аз пък търся екипаж... 

- Тогава да излитаме! - предлагаш. 

Капитанът прави тъжна гримаса: 

- В момента се занимавам с ремонт на двигателя. Зер „Космическата ламя“ е на 
доста годинки... 

Точно в този момент на космодрума каца луксозна астрояхта, цялата в шарени 
флагчета и никелирани брони. 

Решаваш да ремонтирате тази... хм... “Космическа ламя“ - на 170. 

Отправяте се към бързоходната и луксозна яхта - на 204. 

Циркът на стария Мюрмюрош в дните на карнавала има доста работа и ти си 
доволен, че си намерил подходяща маскировка за операцията. 

Жакор не желае друг да поеме ролята на Звездния оракул. Затова се съгласяваш да 
бъдеш шутът Кламбуркино - вечният неудачник, на когото все някой ще подложи торта на 
стола в момента, когато сяда; ще му пробута лепило вместо паста за зъби или ще му 
сложи коприва в букета, който поднася на гаджето си. 

Другите актьори са красавицата Фуфулина, героят Гарталон и лакомникът Барбалон. 
Фуфулина не можеш да я откъснеш от огледалото. Тарталон непрекъснато играе на дартс 
и от десет стрелички нанизва девет в центъра на мишената. Барбалон като заседне от 
сутринта на препечени гущерови бутчета с биричка, може да откара до другия ден. 

Шутът Кламбуркино има невероятен успех. Най- много смях предизвикваш, когато 
започваш да раздаваш правосъдие, а обвиняемият ти подлага торта на стола, в която ти 
благополучно се настаняваш. 

Старият Мюрмюрош се радва, че в твое лице е придобил такъв талантлив актьор. 
След едно представление вечерта те извиква и ти предлага: 

- Кламбуркино, от канцеларията на президентството ме помолиха да им изпратя 
актьор, който на рождения ден на президента да развесели гостите! Съгласен ли си да 
отидеш? 

Съгласяваш се - на 133. 

Отказваш - на 124. 

„Скат-делта“ и „Космическата ламя“ нанасят „точкови“ удари по президентския 
дворец, за да улеснят атаката ви: унищожават открити от тях укрепени гнезда на 
превратаджиите. 

Тръгвате в решителен пристъп срещу двореца, където се е укрепил губернаторът 
франщебекер, който все още нарича себе си „президент“. 

Нареждаш на Жакор, Тарталон и лейтенант Тоусън да продължат да 
бомбардират двореца - на 7. 

Заповядваш им да вземат десантници от гвардейците и да стоварят десант върху 
двореца - на 258. 

Приготвяте се за атака срещу скаеробазата. Решаваш да нанесете удара със 
силите на гвардейците и чак след това да се включат в боя гемията и крайцерът - на 
198. 

Първо ще атакуват от космоса „Космическата ламя" и „Скат-делта“, а после 
гвардейците ще щурмуват в ръкопашен бой - на 1. 

Потъваш незабелязано в тълпата. И почти веднага някой те хваща за лакътя и 
гръмогласно изревава в ухото ти: 

- Ах, мошенико! Сега ще си платиш за измамата! 

Обръщаш се стреснато и виждаш една ядосана 

физиономия с буйна брада и застрашително надвиснали вежди, изпод които две 
пламтящи очи ти хвърлят разгневен поглед. 

- Значи ти си Звездният оракул? - крещи непознатият и виковете му събират 
групички халеопяни наоколо ви. - Лъжец! Аз, и само аз съм истинският Звезден оракул! 
Ей-сега кацнах с летящата си лодка, но заради теб, 0, подъл измамнико, никой не ми 
обърна внимание! Нещо повече, хората ми се присмиват и заявяват - ужас, 0, богове! - че 
аз не съм истинският Звезден оракул! 

Привличате вниманието на все повече халеопяни. 

Признаваш си, че не си истинският Звезден оракул и само си се пошегувал - на 193. 

Упорстваш, че ти си истинският Звезден оракул - на 110. 

Вървите с Лоринор по коридора. Тихо е. 

Но тази тишина е измамна. 

В това се убеждавате след миг, когато полумракът се озарява от блясъците на 
лазерни изстрели. Над главите ви и около вас прелитат смъртоносни трасета, които 
рикошират от гранитните стени. 

Лоринор, която върви след теб. отскача зад близкия ъгъл, ти се просваш на пода, 
стреляш напосоки и се опитваш да изпълзиш назад, за да се прикриеш от лазерната буря. 

Недалеч от тебе се намират две колони - едната каменна, другата желязна. Чуваш 
вика на Лоринор: 

- Завърти колоната на ключаря! Така ще се спасим! 


Ами сега! Не можеш дори главата си да вдигнеш, за да угочниш коя ще да е 
колоната на ключаря - каменната или желязната? Ако не действуваш бързо, има опасност 
да бъдеш улучен най-малкото от някое рикоширало лазерно трасе - метежниците засилват 
стрелбата си и не ти позволяват дори да погледнеш в тяхна посока. 

Завърташ желязната колона - на 16. 

Завърташ каменната колона - на 198. 


Граф Дорондрокор гневно изругава: 

- Чакай, варварино! Нали ти ме убеждаваше, че чужденците щом ме видят с моите 
рицари, ще побягнат, загубили ума и дума? 

Той подгонва жреца, настига го, вдига го във въздуха с една ръка и предлага на 
Лоринор: 

- О, прекрасна баронесо, какво да направя с този предател? Да го опека на бавен 
огън, набучен на шиш? Или да го върна на съплеменниците му във вид на кубчета за 
бульон - доколкото разбрах, те няма да ми се разсърдят, а ще го изконсумират с 
удоволствие? 

- Досега се ползвахте от услугите му, графе! - напомня Лоринор. 

Дорондрокор съкрушено клати глава: 

- Защото сте толкова красива, баронесо! 

После отново насочва гнева си към жреца: 

- Кажи как най-много ще се усладиш на съплеменниците си, нищожество? Може би 
препечен за сандвичи? 

Даниел се намесва: 

- Молим ви да му дадете свободата, графе! 


Дорондрокор въздиша: 

- Вие ме победихте и аз не мога да ви откажа! - пуска жреца, който тупва на земята 
и хуква сред високата трева. 

А вие продължавате пътя си към замъка Хохихихо - на 91. 

Важното е много точно да синхронизирате действията си, което успяваш да 
направиш. В момента, когато приближавате звездодрума, над него се появяват крайцерът 
„Скат-делта“ и гемията „Космическа ламя“. Сред охраната на звездодрума настава паника, 
цялото й внимание е съсредоточено около зенитните установки, откъдето скоро се дочуват 
трясъците на лазерните противозвездолетни картечници. 

В суматохата влизате спокойно с президента, купувате си билети и скоро сте на 
борда на пътнически звездолет, който трябва да излети за Халеопея. Подаваш по 
тахиофона уговорения сигнал. Крайцерът и „Космическата ламя“ изчезват в космоса така 
внезапно, както са се появили. Пътят ви е чист. 

Излитате и по време на полета не се случва нищо особено. Наближавате спътника на 
Халеопея, където звездолетът има междинна спирка. 

Слизате на спътника - на 156. 

Продължавате пътуването си до Халеопея - 1. 

Тръгваш с реактивна раница на гърба начело на десантниците, които „Космическата 
ламя“ и „Скат- делта“ ще спуснат върху президентския дворец. 

С приближаването ви посрещат трасетата на лазерни куршуми и снаряди; но 
крайцерът открива унищожителен огън и като продължава да стреля непрекъснато, 
надвисва заедно с гемията над двореца. 

Идва моментът за скока. 

Реактивните раници ви изстрелват един след друг; сред пукота на изхвърлящите 
патрони и воя на двигателите десантниците литват над покрива на двореца. 

Метежниците стрелят по вас. Без да губите време, откривате ответен огън и все пак е 
доста неприятно да се рееш като хвърчаща мишена във въздуха, а отдолу да се 
упражняват в стрелба по тебе. Ето защо с облекчение усещаш как краката ти се удрят в 
покрива на двореца; хвърляш реактивната десантна раница от гърба си и залягаш зад 
близкия комин. В същото време долу заехтява канонада от изстрели. Надзърташ и 
виждаш, че останалите гвардейци начело с полковник Робейра, подкрепени от 
кибертанковете, атакуват двореца. 

Повеждаш десантниците надолу по стълбищата, с цел да пробиете до главния вход 
и да помогнете на атакуващите да нахлуят в двореца - на 245. 

Не си губиш времето, а за да не позволиш на Франщебекер да избяга, се устремяваш 
начело на десантниците из лабиринта от коридори на двореца - на 214. 

Даниел и Тахатунга едновременно ти правят знак. Разбираш знака им. Твоето 
мнение също е, че жрецът вече достатъчно се е уплашил. Една от основните заповеди на 
Е.Л.О. е: „Убивай само за да спасиш живота си!“ 

Иди на 37. 

Търсите охраната на президента. Оказва се трудно да се доберете до нея - навсякъде 
са разположени командоси с емблемите на губернатора Франщебекер. 

В това време президентът се насочва към подвижния мост на замъка. 

Като се прикривате зад околните дървета, бързате натам. Страхуваш се да не 
закъснеете фатално. 

Може и да е фатално. Снайперистите са навсякъде по покривите. Различават се с 
просто око. 

За да разбереш дали сте закъснели - иди на 232. 

Докато търсите площадка за кацане, таксито окончателно загубва управление, 
подире му се стеле дълъг шлейф от дим. 

Ясно е, че вече не може и да мислите за кацане. Подготвяте катапултите за скок. 

Може би скокът ще е на 263. 

Гъстият пушек от горящата слама ослепява танковете - лазерните прицели не могат 
да действуват в мъгла и дим. 

- Напред! - извиква възторжено Барбалон. - С гранати и запалителни бомби ще ги 
унищожим! 

Старият Мюрмюрош поклаща глава: 

- Така и така са ослепени - направо да се катерим отгоре им и ще ги хванем с голи 
ръце! 

Предложението на Мюрмюрош е примамливо, но и рисковано - в ръкопашен бой 
срещу танкове. Ако го приемаш - на 120. 

А може би по-добре е да не рискувате и да нападнете танковете с плазмени 
гранати и запалителни бомби, никой от тях няма да се спаси - на 5. 

Скачате един след друг с резки гръмове от изхвърлящите патрони на катапултите. 
Парашутите ви спускат сред гората. Тази гора ти е смътно позната и за това си има 
причина - озовали сте се сред земите на варварите, а ето ги и тях - появяват се отвсякъде. 
Надават ликуващи викове и падат на колене. 

- Ама какво става? - измърморва Фуфулина. 

Ти задаваш същия въпрос на вожда, който е паднал ничком в поклон пред тебе. 

- Вие сте богове! - тържествено заявява вождът. 

Чуваш изненаданото хлъцване на Барбалон, аи другите, общо взето, реагират по 
същия начин. 

- И как го разбрахте, вожде? - любопитстваш. 

Още по-тържествено вождът разказва: 

- Нашето племе има стара-стара легенда, че в един прекрасен ден боговете ще слязат 
от небето, донесени от летящи гъби! 


Това за гъбите-парашуги кара Тарталон да се изхили, но Фуфулина навреме му 
запушва устата с ръка. 

- И ето, вие дойдохте, о, богове! - завършва вождът. - Трябваше да ни се разкриеш 
още при предишното си идване, о, бог Дел Кахори! - меко те укорява той. - Тогава щяхме 
да ти принесем подобаващите жертви. Между другото, след като ти просветли умовете ни, 
принасяме в жертва само слънчева светлина! - хвали ти се. 

Ще признаеш ли на варварите, че не сте богове - на 20, 

или 

засега ще приемете тази роля - на 240?. 

С гемията и крайцера кацате на достатъчно разстояние от замъка Хохихихо сред 
земите на варварите. Знаеш, че те незабавно ще се озоват на мястото на кацането и не се 
излъгваш - скоро вождът се появява начело на група свои бойци. Готови са за сражение. 
Но когато ви виждат, всички падат на колене с възгласи: 

- Боговете! Боговете дойдоха отново! 

Ще им признаеш ли, че не сте никакви богове? На 153. 

А всъщност сега ти трябват бойци и пак бойци. Повеждаш ги в качеството си на 
„бог“ в щурм срещу замъка Хохихихо, за да освободите президента - на 64. 

Една нощна атака ти дава доста предимства - ще се промъкнете до замъка 
незабелязани, може да премахнете часовите тихо и безшумно и докато метежниците се 
усетят, вече да бъдете върху стените и да нахлувате вътре. 

Само че метежът е още в началото си. Заговорниците са в напрежение, вероятно са 
засилили охраната, особено след отвличането на президента. Тъмнината не е твърде 
голямо предимство, защото вероятно цялото пространство около замъка се наблюдава с 
уреди за нощно виждане. А само една малка неточност в придвижването, случайно 
вглеждане на часови от кулите или задействане на алармена система са достатъчни, за да 
изгубиш контрол над варварите и те да се превърнат в стихийна тълпа, в която всеки се 
сражава за себе си, без връзка с останалите и без подчиняване на никакви команди. 

Докато на дневна светлина ще бъдете не тълпа, а организирани бойци, /които 
нанасят удари в точно 

определени места, по команда и в нужния момент. 

Атакуваш денем - и отиваш на 231. 

Стреляте веднага, но в бързината не 
сте се прицелили добре. Снарядът само 
стопява част от облицовката по високите 
стени и колони. 

Независимо от това стрелбата ви 
дава резултат - на 181. 


А аве, аа пет, , (ра реа, уавва, 


питиванатуиад татък 
Шъ ВИ Ш ШАЩ ВАШ И ЪРЩ 


ЕКИП ЗД ЛИКВИЛИРАНЕ НА ОПАСНОСТИ 


Още в началото на операцията 

ЕКИПЪТ ЗА ЛИКВИДИРАНЕ НА ОПАСНОСТИ 
изпада в безнадеждно положение. 

Даниел и Тахатунга са пленени. 

Дел Кахори остава сам. 


Сам срещу паяжините на смъртоносен заговор, 
който заплашва Галактиката с установяване 
на тотална диктатура. 


Сам - без сподвижници, без помощ отникъде, 
преследван из целия Космос от командосите 

на губернатора Франщебекер. 

Какво му остава, освен да надене маската 

на веселия клоун Кламбуркино, който заедно 

с пътуващия цирк на стария Мюрмюрош обикаля 
в раздрънканите си фургони и най-затънтените “ 
планети на звездната система Халеопея? 


И заедно съм смеха носи и свободата... 


В жестоките битки срещу заговорниците 
Кламбуркино и приятелите му се 
превръщат в истински ЗВЕЗДНИ ВЪЛЦИ. 


